hotchpotch/miracl-hf-unified huggingface dataset:
নারী স্বাস্থ্য
যে কোন সুস্থ ও বিকাশশীল সমাজ তৈরীর প্রাথমিক কারিগর সেই সমাজের মেয়েরা। তাই মেয়েদের সুস্থ থাকা এবং সুস্থ রাখা খুবই গুরুত্বপূর্ণ বিষয় আগামী ভবিষ্যৎ-এর কারণে। একটি মেয়ের জন্মের শুরু থেকেই তার ভেতরে তার ভবিষ্যৎ মাতৃসত্ত্বা লুকিয়ে থাকে। প্রতিদিনের বেড়ে ওঠার মাঝে সেই মাতৃসত্ত্বা ধীরে ধীরে পুষ্ট হতে থাকে। যে শরীরে প্রাণের সৃষ্টি হয় সেই শরীরের আন্তঃ কর্ম পদ্ধতি যে খুবই বিশেষ এবং বাকীদের থেকে আলাদা সে বিষয়ে আমাদের কারোরই সন্দেহ থাকা উচিৎ নয়।
মহিলা স্বাস্থ্য বিষয়ক প্রসঙ্গ উঠলে সাধারনত কেবল প্রজনন সম্পর্কিত স্বাস্থ্য-এর কথা ধারণা করা হয়, যা নিয়ে যথেষ্ট বিবাদ বিদ্যমান সমাজে। এই প্রসঙ্গে উল্লেখ করা যায় বিশ্ব স্বাস্থ্য সংস্থার সংজ্ঞা অনুযায়ী স্বাস্থ্য বলতে বোঝায় - এমন একটি অবস্থা যাতে শারীরিক, মানসিক এবং সামাজিক দিকে সম্পূর্ণ ভাবে ভালো থাকাকে বোঝায় এবং যা শুধুমাত্র রোগ-এর অনুপস্থিতি বোঝায় না। এই কারণে সমাজ সংস্কারকরা চাইছেন বর্তমানে সমাজের দৃষ্টি নারী প্রজনন স্বাস্থ্য-এর বদলে নারী স্বাস্থ্য-এর দিকে ফেরাতে।
নারী স্বাস্থ্য যে শুধুমাত্র শারীরবৃত্তীয় পদ্ধতির ওপর নির্ভরশীল তা নয়, এক্ষেত্রে বড় ভূমিকা পালন করে দরিদ্রাবস্থা, দৈনন্দিন কর্মসূচী ও পারিবারিক দায়-দায়িত্ব। পারিপার্শ্বিক বিভিন্ন অসুবিধা বহু বছর ধরে মোকাবিলা করে এগিয়ে চলা মেয়েদের স্বাস্থ্য-এর ক্ষেত্রে সবথেকে বেশী প্রভাব ফেলছে তাদের সামাজিক এবং অর্থনৈতিক শক্তির অভাব। বিশেষত উন্নয়নশীল দেশগুলিতে মহিলাদের অত্যন্ত প্রয়োজনীয় নুন্যতম স্বাস্থ্য সেবা পাওয়া খুবই কঠিন হয়ে উঠেছে। এই ধরনের প্রতিকূলতার আসল প্রভাব আরও স্পষ্ট বোঝা যায় বর্তমান সমাজের নারী পুরুষের লিঙ্গের আনুপাতিক মূল্যায়ন থেকে।
নারীর প্রজনন সম্পর্কিত স্বাস্থ্য এবং গর্ভধারণ সম্পর্কিত স্বাস্থ্য অত্যন্ত জটিল এবং সম্পূর্ণ আলাদা রকমের পদ্ধতি ব্যবস্থার প্রয়োজন হয় এই ক্ষেত্রে। উল্লেখযোগ্য ঝুঁকি মাতৃত্বকালীন মৃত্যু গর্ভাবস্থা এবং প্রসবের
নারী জীবনের আয়ু পুরুষের তুলনায় অনেক বেশি এবং জাতি ও ভৌগোলিক অঞ্চল নির্বিশেষে, তাদের মৃত্যু হার কম। যদিও মাতৃমৃত্যুর হার নারীর স্বাভাবিক মৃত্যুর থেকে বেশি। শিল্পায়িত দেশগুলিতে, বিশেষ করে সবচেয়ে উন্নত, লিঙ্গ বৈষ্যম এবং শিল্প বিপ্লবের পরে বিপরীত হয়। এইসব পার্থক্য সত্ত্বেও, স্বাস্থ্যের অনেক ক্ষেত্রে, নারীরা আগেই মারাত্মক রোগ ভোগ করে এবং খুব অল্পই চিকিৎসা পায়।
উন্নত ও উন্নয়নশীল দেশগুলির মধ্যে নারীদের জীবনযাত্রার প্রধানতম পার্থক্য হলও শিশুর বড় করারা সময়ে।
আল-আখতাল
আল-আখতাল আত-তাগলিবি, উপনাম আবু মালিক,  হিজরি ১৯ সন মোতাবেক ৬৪০ খ্রিষ্টাব্দে জন্মগ্রহণ করেন। তিনিআরবের তাগলিব গোষ্ঠীর অন্তর্ভূক্ত একজন আরবি কবি। তিনি খ্রিস্টান ধর্মাবলম্বী, তবে বনি উমাইয়ার খলিফাদের প্রশংসায় কবিতা লিখে বিখ্যাত হয়েছিলেন। তিনি তাঁর যুগের শ্রেষ্ঠ তিন কবির একজন, অপর দুই জন হলেন জারির ও ফারাজদাক।
আল আখতালের বংশ পরিচয় হলো: গিয়াস ইবন গাওস ইবন সালত ইবন তারিকা ইবন আমর ইবন সাইজান ইবন আমর ইবন ফিদাওকাস ইবন আমর ইবন মালিক ইবন জাশাম ইবন বাকার ইবন হাবিব ইবন আমর ইবন গানাম ইবন তাগলিব ইবন ওয়াইল ইবন কাসিত ইবন হানাব ইবন আফসা ইবন দা’মি ইবন জাদিলা ইবন আসাদ ইবন রাবিআ ইবন নাজার ইবন মা’দ ইবন আদনান।
তিনি দামেস্কে বড় হয়েছেন এবং সেখানে উমাইয়া খলিফদের সাথে মিলিত হয়ে তাদের রাজকবি হয়েছিলেন। জারির এবং আখতালের সাথে তিনি বিদ্রূপাত্মক কবিতা লিখতেন, সে যুগের কবিতা বর্ণনাকারীরা তার কবিতা বর্ণনা করতো, কেননা তার কবিতার সাহিত্যমান ছিল খুবই চমৎকার। তিনি কখনো দামেস্কে বসবাস করতেন, আবার কখনো মেসোপটমিয়ায় বসবাস করতেন।
তিনি শৈশব থেকেই কবিতা রচনা করতেন, তাগলিব গোত্রের কবি কাব বিন জুআইল তাকে আনসারদের নিন্দা করে কবিতা রচনা করতে উৎসাহ দিয়েছিলেন, তিনি আনসারদের সমালোচনায় কবিতা লিখেন। এরপর উমাইয়াদের সাথে তার সম্পর্কের ‍উন্নয়ন ঘটে, এবং তিনি ইয়াজিদের  ঘনিষ্ট হন। এরপর খলিফা আব্দুল মালিক ইবনে মারওয়ান তাকে আনুষ্ঠানিকভাবে রাজকীয় কবি হিসেবে মনোনীত করেন।
আখতাল প্রশংসা কাব্য, নিন্দা কাব্য, মদের গুণবর্ণনামূলক কবিতা প্রভৃতির জন্য বিখ্যাত।
আল আখতালের বাল্যকালেই তার মায়ের মৃত্যু হয়। তার বাবা আবু মালিক আবার বিয়ে করেন। সৎমায়ের সাথে আল আখতালের সম্পর্ক ভাল ছিলো না। তিনি তার সৎমা নিয়ে অনেক কুৎসামূলক কবিতা রচনা করেন। তিনি উচ্ছৃঙ্খল ও মদ্যপ ছিলেন।
আল আখতালের খ্যাতনামা গ্রন্থ দীওয়ান। এই গ্রন্থে ২৬৮৮টি লাইনের মোট ১৭০ টি কবিতা আছে। কবিতাগুলো প্রধানত ৩ ধরনের।
বনু উমাইয়াদের শত্রুদের বিরুদ্ধে কুৎসামূলক কবিতা লেখার জন্য আল আখতাল ছিলেন প্রসিদ্ধ। এছাড়াও তার বিরুদ্ধে যারা কথা বলতো, তিনি তদের বিরুদ্ধেও কবিতা লিখতেন। তার সৎমা এবং বাবার বিরুদ্ধে এরকম অনেক কবিতা তিনি লিখেছেন। 
রাজকবি হওয়ায় অধিকাংশ কবিতায় তিনি শাসকদের প্রশংসা করতেন। খলিফা আব্দুল মালিক ইবনে মারওয়ানের ব্যাপারে কবিতা রচনা করে তিনি খ্যাতি অর্জন করেন।
শোক জাতীয় কবিতার সংখ্যা অপেক্ষাকৃত কম। তিনি ভোগ সম্ভোগ নিয়ে বেশি কবিতা লিখতেন।
দীওয়ান গ্রন্থে আল আখতাল মোট ৮ টি বাহর (আরবী কবিতার নিজস্ব চলার পথ) ব্যবহার করেছেন। এগুলো হলঃ ১) বাহরুল ওয়াফির ২) বাহরুত ত্ববিল ৩) বাহরুল বাসিত ৪) বাহরুল কামিল ৫) বাহরুর রাজায ৬) বাহরুল রামালা ৭) বাহরুল মুতাকারিব ৮) বাহরুল খফীক।
উক্ত গ্রন্থে তিনি ১৭ টি কাফিয়া (আরবী কবিতার বিশেষ অন্ত্যমিল) দিয়ে ১৭০টি কবিতা রচনা করেছেন। 
আল-আখতাল সত্তর বছর বয়সে ৯২ হিজরি মোতাবেক ৭১০ খ্রিষ্টাব্দে মৃত্যুবরণ করেন। তার মৃত্যুস্থান সম্পর্কে সুনির্দিষ্ট কোন তথ্য পাওয়া যায় না। তবে অধিকাংশের মতে তিনি তার গোত্রের সাথে আপার মেসোপটামিয়ায় অবস্থান কালে মৃত্যুবরণ করেন। মৃত্যুর সময়ও তিনি খৃষ্টান ধর্মের অনুসারী ছিলেন।
উইলিয়াম হোল্ডেন
উইলিয়াম হোল্ডেন (ইংরেজি: William Holden; জন্ম: উইলিয়াম ফ্রাংকলিন বিডল জুনিয়র; ১৭ই এপ্রিল ১৯১৮ - ১২ই নভেম্বর ১৯৮১) ছিলেন একজন মার্কিন অভিনেতা। তিনি ১৯৫০ ও ১৯৬০-এর দশকের বক্স অফিসে অন্যতম সফল অভিনেতা ছিলেন। তিনি "স্ট্যাল্যাগ সেভেনটিন" (১৯৫৩) ছবিতে অভিনয় করে শ্রেষ্ঠ অভিনেতার জন্য একাডেমি পুরস্কার জয় সহ আরও দুবার মনোনয়ন লাভ করেন এবং "দ্য ব্লু নাইট" (১৯৭৩) টেলিভিশন চলচ্চিত্রে অভিনয় করে অনন্য কেন্দ্রীয় অভিনেতা বিভাগে প্রাইমটাইম এমি পুরস্কার অর্জন করেন।
হোল্ডেন হলিউডের বেশ কিছু জনপ্রিয় ও সমাদৃত চলচ্চিত্রে অভিনয় করেছেন, যার মধ্যে রয়েছে "সানসেট বলেভার্ড", "সাবরিনা", "দ্য ব্রিজ অন দ্য রিভার কাওয়াই", "দ্য ওয়াইল্ড বাঞ্চ", "পিকনিক" এবং "নেটওয়ার্ক"। তিনি ১৯৫৪-১৯৫৮ এবং ১৯৬১ সালে ছয়বার "বর্ষসেরা শীর্ষ ১০ তারকা"র একজন হন এবং আমেরিকান ফিল্ম ইনস্টিটিউটের "ধ্রুপদী হলিউড চলচ্চিত্র শিল্পের সেরা ২৫ পুরুষ তারকা" তালিকায় ২৫তম স্থান অধিকার করেন।
বেশ কয়েক বছর হোল্ডেন মার্কিন যুক্তরাষ্ট্রের চলচ্চিত্র প্রদর্শকের ভোটে জনপ্রিয়তম অভিনেতা ছিলেন:
গ্রন্থপঞ্জি
হিরো (২০০৬-এর চলচ্চিত্র)
হিরো হচ্ছে ২০০৬ সালে মুক্তিপ্রাপ্র স্বপন সাহা পরিচালিত একটি বাংলা চলচ্চিত্র। চলচ্চিত্রটির সঙ্গীত পরিচালনা করেন জিৎ গাঙ্গুলী। চলচ্চিত্রটি 'সুরিন্দার ফিল্মস' ব্যানারের অধীনে মুক্তি পেয়েছিলো। এই চলচ্চিত্রটি ২০০২ সালের কন্নড় চলচ্চিত্র "আপ্পু" এর পুনর্নির্মাণ যেটি আবার তেলুগু ভাষায় "ইডিয়ট" (২০০২) এবং তামিল ভাষায় "দম" (২০০৩) নামে বানানো হয়, এছাড়া চলচ্চিত্রটির একটি সংস্করণ বাংলাদেশেও 'প্রিয়া আমার প্রিয়া' নামে আছে যেটি ২০০৮ সালে মুক্তি পায়।
চলচ্চিত্রটির সঙ্গীত পরিচালনায় ছিলেন জিৎ গাঙ্গুলী।
জলগাঁও বিমানবন্দর
জলগাঁও বিমানবন্দর (আইএটিএ: জেএলএইচ, আইসিএও: ভিএজেএল) ভারতের মহারাষ্ট্র রাজ্যের নাসিক বিভাগের জলগাঁও শহরের ৬ কিলোমিটার দক্ষিণ-পূর্ব রাজ্য সড়ক ১৮৬- এর পাশে অবস্থিত একটি অন্তর্দেশীয় বিমানবন্দর। বিমানবন্দরটি ২৫৬ মিটার বা ৮৪০ ফুট উচ্চতায় অবস্থিত। বিমান বন্দরটি ভারতীয় বিমানবন্দর কর্তৃপক্ষ কর্তৃক পরিচালিত হয়। বর্তমানে বিমানবন্দরটি থেকে এয়ার ডেকান মুম্বাই রুটে উড়ান পরিচালনা করে।
জলগাঁও বিমানবন্দরটি ১৯৭৩ সালে জনসম্পদ বিভাগ কর্তৃক নির্মিত হয়েছিল। এপ্রিল ১৯৯৭ সালে জলগাঁও পৌর পরিষদ বিমানবন্দরটির কার্যভার গ্রহণ করে এবং এপ্রিল ২০০৭ সালে বিমানবন্দরের কার্যভার " মহারাষ্ট্র বিমানবন্দর উন্নয়ন কোম্পানী"কে হস্তান্তর করে। ২০০৯ সালের জুলাই মাসে বিদ্যমান বিমনবন্দরে বিমান পরিচালনা করার জন্য বিমানবন্দরের উন্নয়ন ঘটাতে মহারাষ্ট্র সরকার ভারতীয় বিমানবন্দর কর্তৃপক্ষ (এএআই) -এর সাথে একটি সমঝোতা স্মারক (এমওইউ) স্বাক্ষর করেছে। ভারতের তৎকালীন রাষ্ট্রপতি প্রতিভা পাতিল জুন ২০১০ সালে জলগাঁও বিমানবন্দরের উন্নয়নে এবং সম্প্রসারণের জন্য ভিত্তিপ্রস্তর স্থাপন করেন। ফেব্রুয়ারী ২০১২ সালে ভারতীয় বিমানবন্দর কর্তৃপক্ষ]] (এএআই) প্রথম দফার কাজে ৬১ কোটি টাকা ব্যয় করে এই প্রথম দফার উন্নয়ন প্রকল্পের মধ্যে ছিল একটি অ্যাপ্রন ও ট্যাক্সিওয়ে নির্মান। ২৩ মার্চ ২০১২ সালে ততকালীন রাষ্ট্রপতি প্রতিভা পাতিল বিমানবন্দরের উদ্বোধন করেন। কেন্দ্রীয় সরকার ঘোষণা দেয় যে, জলগাঁওসহ দশটি বিমানবন্দর আঞ্চলিক যোগাযোগের স্কিম (আরসিএস) এর অধীনে গড়ে উঠবে এবং উড়ান চালু করা হবে বিমানবন্দরগুলি থেকে। এয়ার ডেকন জালগাঁও থেকে মুম্বাই পর্যন্ত উড়ান শুরু করার চুক্ত বদ্ধ হয়।
এয়ার ডেকান ২২ ডিসেম্বর ২০১৭ সালে ১৮ আসন বিশিষ্ট বিচক্র্যাফ্ট ১৯০০ বিমানের দ্বারা মুম্বাই রুটে উড়ান পরিচালনা শুরু করে জলগাঁও থেকে।
জলগাঁও বিমানবন্দর ৬৩০ একর এলাকায় গড়ে উঠেছে এবং বিমানবন্দরটিতে একটি ০৯/২৭, ভিত্তিক ১,৭০০ মিটার দীর্ঘ রানওয়ে রয়েছে। ৬৮ মিটার দৈর্ঘ্যের একটি নতুন অ্যাপ্রন ৬৭ মিটার পরিমাপের এটিআর বিমান জন্য একই সময়ে ২ টি দাঁড়ানোর স্থান প্রদান করতে পাড়ে। রানওয়েতে মৌলিক অভিগমন এবং রানওয়ে প্রান্ত আলোর ব্যবস্থা রয়েছ। এই বিমানবন্দরে ন্যাভিগেশন এবং অবতরণ ব্যবস্থার জন্য একটি ডিভিওআর / ডিএমই এবং একটি পিএপিআই (মাত্র ২৭ রানওয়ে) রয়েছে। ৭০০ বর্গ মিটারের টার্মিনাল ভবন ৫০ জন যাত্রী পরিচালনা করতে পারে একই সময়ে।
সপ্তাহে ৬ দিন এয়ার ডেকান উড়ান পরিচালনা করে জলগাঁও-মুম্বই রুটে।
রাশেদা বেগম হীরা
আলহাজ্ব রাশেদা বেগম হীরা একজন বাংলাদেশী রাজনীতিবিদ। তিনি চাঁদপুর-৪ আসনের সংরক্ষিত মহিলা আসনের সাবেক সংসদ সদস্য। তিনি এই আসনে পর্যায়ক্রমে ৮ম ও ৯ম জাতীয় সংসদীয় নির্বাচনে জয়ী হয়ে সংসদ সদস্য ছিলেন।
রাশেদা বেগম হীরার পৈতৃক বাড়ি চাঁদপুর জেলায়। তিনি ইসলামের পঞ্চম স্তম্ভ হজ্জ পালন করেন।
তিনি ১৯৮১ সালে চট্টগ্রাম বিশ্ববিদ্যালয় থেকে এমএ ও ১৯৯০ সালে রাজশাহী বিশ্ববিদ্যালয় থেকে এমফিল ডিগ্রি অর্জন করেন। বিশ্ববিদ্যালয়ে অধ্যয়নকালীন সময় ১৯৭৯ সাল থেকে বাংলাদেশ জাতীয়তাবাদী ছাত্রদলের রাজনীতির সাথে সম্পৃক্ততা করেন।
রাশেদা বেগম হীরা একজন রাজনীতিবিদ। তিনি রাজনীতি ছাড়াও বিভিন্ন আন্তর্জাতিক সংস্থায় কাজ করেছেন। এরমধ্যে উল্লেখযোগ্য হচ্ছে, অঙ্ফাম, সেভ দ্য চিলড্রেন এবং ভিএসও। তিনি ভিএসওতে জেন্ডার বিশেষজ্ঞ হিসেবে গুরুত্বপূর্ণ পদে দায়িত্ব পালন করেন।
আলহাজ্ব রাশেদা বেগম হীরা একজন বাংলাদেশী রাজনীতিবিদ। তিনি বিএনপি-এর মনোনিত চাঁদপুর-৪ আসনের সংরক্ষিত মহিলা আসনের নির্বাচিত পরপর দুইবারের সংসদ সদস্য ছিলেন। তিনি বাংলাদেশ জাতীয়তাবাদী দলের (বিএনপির) কেন্দ্রীয় নির্বাহী কমিটির সদস্য, কেন্দ্রীয় মহিলা দলের চট্টগ্রামবিভাগীয় সাংগঠনিক সম্পাদক, জেলা বিএনপির সহ-সভাপতি এবং জাতীয়তাবাদী মহিলা দল চাঁদপুর জেলা শাখার সভানেত্রী। মূলত তিনি চট্টগ্রাম বিশ্ববিদ্যালয়ে পড়াকালীন সময়েই রাজনীতিতে প্রবেশ করেন। চট্টগ্রাম বিশ্ববিদ্যালয়ের সামসুন্নাহার হলের ভি.পি. ও জি.এস. পদে তিনি প্রতিদ্বন্দ্বিতা করেন। ছাত্রনেত্রী হিসেবে তিনি ১৯৮১ সালে প্রয়াত রাষ্ট্রপতি জিয়াউর রহমান ও বিএনপি চেয়ারপার্সন বেগম খালেদা জিয়ার সাথে রাষ্ট্রীয় সফরে নেপাল ভ্রমণ করেন এবং টেলেন্ট স্টুডেন্ট হিসেবে তিনি হিজবুল বাহার সফর ও বঙ্গভবনে আমন্ত্রিত হন।
১৯৯০ সালে স্বৈরাচার ও স্বৈরাচারী শাসক বিরোধী আন্দোলনসহ এই যাবৎ পর্যন্ত বাংলাদেশ জাতীয়তাবাদী দলের সকল রাজনৈতিক কর্মসূচিতে তিনি একজন লড়াকু সৈনিক।
জেনিফার গার্নার
জেনিফার অ্যান গার্নার (ইংরেজি: Jennifer Anne Garner; জন্ম: ১৭ই এপ্রিল ১৯৭২) হলেন একজন মার্কিন অভিনেত্রী। "পার্ল হারবার" (২০০১) ছবিতে পার্শ্ব ভূমিকায় অভিনয়ের পর তিনি এবিসি চ্যানেলে ২০০১ থেকে ২০০৬ সালে প্রচারিত গোয়েন্দা-মারপিঠধর্মী থ্রিলার ধারাবাহিক "অ্যালায়েস"-এ সিআইএ কর্মকরতা সিডনি ব্রিস্টো চরিত্রে অভিনয়ের মধ্য দিয়ে পরিচিতি লাভ করেন। এই ধারাবাহিকে তার অভিনয়ের জন্য তিনি একটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেন এবং চারটি প্রাইমটাইম এমি পুরস্কারের মনোনয়ন লাভ করেন।
"অ্যালায়েস" ধারাবাহিকে অভিনয়কালে তিনি "ক্যাচ মি ইফ ইউ ক্যান" (২০০২) ছবিতে ক্ষণিক চরিত্রে অভিনয় করেন এবং পরবর্তীতে প্রণয়ধর্মী হাস্যরসাত্মক চলচ্চিত্র "থার্টিন গোয়িং অন থার্টি" (২০০৪) ছবিতে কেন্দ্রীয় ভূমিকায় অভিনয় করে প্রশংসিত হন। তিনি সুপারহিরো চলচ্চিত্র "ডেয়ারডেভিল" (২০০৩) ও "ইলেক্ট্রা" (২০০৫), হাস্যরসাত্মক নাট্যধর্মী "জুনো" (২০০৭) এবং কাল্পনিক হাস্যরসাত্মক "দি ইনভেনশন অব লায়িং" (২০০৯) ছবিগুলোতে কেন্দ্রীয় ও পার্শ্ব চরিত্রে অভিনয় করেন। ২০১০-এর দশকে তিনি প্রণয়ধর্মী হাস্যরসাত্মক "ভ্যালেন্টাইন্‌স ডে" (২০১০), কাল্পনিক হাস্যরসাত্মক নাট্যধর্মী "দি অড লাইফ অব টিমোথি গ্রিন" (২০১২), জীবনীমূলক নাট্যধর্মী "ডালাস বায়ার্স ক্লাব" (২০১৩), হাস্যরসাত্মক "আলেকজান্ডার অ্যান্ড দ্য টেরিবল, হরিবল, নো গুড, ভেরি ব্যাড ডে" (২০১৪), নাট্যধর্মী "মিরাকলস্‌ ফ্রম হেভেন" (২০১৬) এবং প্রণয়ধর্মী হাস্যরসাত্মক নাট্যধর্মী "লাভ, সিমন" (২০১৮) ছবিতে অভিনয় করেন।
গার্নার বাল্যকাল থেকে একজন সমাজকর্মী হিসেবে কাজ করে আসছেন এবং তিনি সেভ দ্য চিলড্রেনের বোর্ড সদস্য। তিনি তারকাদের সন্তানদের পাপারাজ্জি বিরোধী আন্দোলনের আইনজীবী। ১৯৯৮ থেকে ২০০৩ সাল পর্যন্ত পাঁচ বছর স্কট ফলির সাথে তার সম্পর্ক ছিল এবং তারা সে সময়ে বিয়েও করেছিলেন। ২০০৫ সালে তিনি বেন অ্যাফ্লেককে বিয়ে করেন, ২০১৫ সালে তারা আলাদা হয়ে যান এবং ২০১৮ সালে তাদের বিবাহবিচ্ছেদ হয়। গার্নার ও অ্যাফ্লেকের তিনি সন্তান রয়েছে।
প্রেম পূজারী
প্রেম পূজারী হচ্ছে ১৯৭০ সালের একটি হিন্দি চলচ্চিত্র যেটি অভিনেতা দেব আনন্দ তার প্রযোজনা প্রতিষ্ঠান 'নবকেতন ফিল্মস' এর জন্য রচনা, পরিচালনা এবং প্রযোজনা করেন। চলচ্চিত্রটিতে অভিনয় করেন দেব আনন্দ, ওয়াহিদা রেহমান, শত্রুঘ্ন সিনহা, প্রেম চোপড়া, মদন পুরী এবং তখনকার সময়ে একেবারেই অপরিচিত অভিনেতা অমরেশ পুরী। চলচ্চিত্রটিতে অনেক জনপ্রিয় গান রয়েছে; সঙ্গীত পরিচালনা করেছিলেন শচীন দেব বর্মণ। গানের গীতিকার ছিলেন গোপালদাস নীরাজ। তিনিও শচীন দেব বর্মণের সঙ্গে গানগুলো জনপ্রিয় হওয়ার কৃতিত্ব বহন করেন এবং অভিনেতা দেব আনন্দ আর ওয়াহিদা রেহমান দ্বারা চিত্রায়নও গানগুলোর সফলতা আনতে ভূমিকা রেখেছিলো (যদিও, চলচ্চিত্রটি বাণিজ্যিকভাবে ব্যর্থ হয়েছিলো)। এই চলচ্চিত্রের তিনটি গান চিরসবুজ হয়ে রয়েছে; কিশোর কুমার এবং লতা মঙ্গেশকর এর গাওয়া 'শোখিয়োঁ মেঁ ঘোলা জায়ে', লতা মঙ্গেশকরের গাওয়া 'রাঙ্গীলা রে তেরে রাং মেঁ' এবং কিশোর কুমারের গাওয়া 'ফুলোঁ কে রাং ছে'।
সেনা লেফটেন্যান্ট রামদেব বকশী (দেব আনন্দ) হচ্ছেন একজন শান্ত প্রকৃতির মানুষ যিনি প্রকৃতি পছন্দ করেন। তার পিতা যিনি একজন অবসরপ্রাপ্ত সেনা সদস্য তাকে ভারত-চীন সীমান্তে যুদ্ধের জন্য পাঠান। এখানে রামদেব বন্দুক উঠিয়ে হামলা করতে অস্বীকৃতি জানান। তার পরে সামরিক আদালতে বিচার হয়। পরে তিনি চীনাদের দ্বারা ধৃত হন এবং অত্যাচারিত হন, কিন্তু যখন একজন সুন্দরী চীনা মেয়ে তাকে চীনের হয়ে ভারতের গুপ্তচরবৃত্তি করতে বলে রামদেব রাজী হয়, কিন্তু সে ঐসব পরিকল্পনা ভেস্তে দেয় এবং ভারতের জন্য সে কোনো ক্ষতিকারক কাজে জড়ায় না। পরে ১৯৬৫ সালের ভারত-পাকিস্তান যুদ্ধ শুরু হয়ে যায়। যুদ্ধে রামদেব যোগ দেন খেমকারান সেক্টরের একটি ভারতীয় গ্রামের ঝোপে লুকিয়ে পাকিস্তানি সেনাদের সঙ্গে যুদ্ধ করেন এবং হত্যা করে দেখান যে তিনি কেমন মানুষ।চলচ্চিত্রটির একটা বড় অংশ সুইজারল্যান্ডে চিত্রায়িত হয়েছিলো এবং একটি গানের দৃশ্যে বিখ্যাত 'গ্রিমসেল হোটেল' দেখানো হয়েছিলো। কিছু অংশ শুটিং হয়েছিলো ভারতের বিহারের বিখ্যাত পর্যটন কেন্দ্র রাজগীরের কাছে। এখানে অভিনেতা শত্রুঘ্ন সিনহাকে দেখে অনেক মানুষ ভিড় করেছিলো এবং চলচ্চিত্রটিতে তার চরিত্রে অভিনয় করে কিছুটা দেখাতে বলেছিলো, শত্রুঘ্ন দেখিয়েছিলেন। চলচ্চিত্রটির আরেকটি অংশ মহারাষ্ট্র প্রদেশের আহমেদ নগর জেলার শির্দির কাছে অস্তগাওতে হয়েছিলো।
প্রেম পূজারীর সঙ্গীত পরিচালনায় ছিলেন শচীন দেব বর্মণ, আর গীতিকার ছিলেন গোপালদাস নীরাজ. চলচ্চিত্রটির বেশ কয়েকটি গান জনপ্রিয়তা পেয়েছিলো, কিশোর কুমারের গাওয়া 'ফুলোঁ কে রাং ছে', লতা মঙ্গেশকরের গাওয়া 'রাঙ্গীলা রে তেরে রাং মেঁ' যেটি ছিলো লোকসঙ্গীত এবং আধুনিক সঙ্গীতের মিশ্রণ, কিশোর আর লতার গাওয়া 'শোখিয়োঁ মেঁ ঘোলা জায়ে','তাকাত ভাতান কি হাম ছে হি হে' (দেশপ্রেমমূলক গান), এবং বর্মণের কণ্ঠে গাওয়া 'প্রেম কে পূজারী হাম হে'। 'বলিউড মেলোডিজঃ এ হিস্ট্রি অব দ্যা হিন্দি ফিল্ম সং' বইয়ের লেখক আনন্দরমণ বলেনঃ দেব আনন্দ বলেছিলেন যে, 'রাঙ্গীলা রে' গানটি তার নবকেতন ফিল্মসের বানানো চলচ্চিত্রগুলোর গানগুলোর মধ্যে সবচেয়ে প্রিয়।
রুনি মেয়ারা
প্যাট্রিসিয়া রুনি মেয়ারা (ইংরেজি: Patricia Rooney Mara, ; জন্ম: ১৭ এপ্রিল১৭ই এপ্রিল, ১৯৮৫) হলেন একজন মার্কিন অভিনেত্রী। তিনি কয়েকটি স্বাধীন চলচ্চিত্রে পার্শ্ব ভূমিকায় কাজের মাধ্যমে তার কর্মজীবন শুরু করেন, যার মধ্যে রয়েছে "ট্যানার হল" (২০০৯), "আ নাইটমেয়ার অন এল্ম স্ট্রিট" এবং জীবনীমূলক নাট্যধর্মী "দ্য সোশ্যাল নেটওয়ার্ক" (২০১০)।
২০১১ সালে মেয়ারা ডেভিড ফিঞ্চার পরিচালিত "দ্য গার্ল উইথ দ্য ড্রাগন ট্যাটু" ছবিতে নাম ভূমিকায় অভিনয়ের মাধ্যমে সমাদৃত হন এবং পরিচিতি লাভ করেন। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ২০১৩ সালে তিনি থ্রিলারধর্মী "সাইড ইফেক্টস", স্বাধীন নাট্যধর্মী "এইন্ট দেম বডিজ সেন্ট্‌স" ও বিজ্ঞান কল্পকাহিনী "হার" এবং ২০১৪ সালে "ট্র্যাশ" ছবিগুলোতে শ্রেষ্ঠাংশে অভিনয় করেন। ২০১৫ সালে তিনি টড হেইন্সের প্রণয়ধর্মী নাট্য চলচ্চিত্র "ক্যারল"-এ অভিনয় করে সামদৃত হন এবং ২০১৫ কান চলচ্চিত্র উৎসবে যৌথভাবে শ্রেষ্ঠ অভিনেত্রীর পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
মেয়ারা ১৯৮৫ সালের ১৭ই এপ্রিল নিউ ইয়র্কের বেডফোর্ডে জন্মগ্রহণ করেন। মেয়ারার মায়ের পরিবার (রুনি পরিবার) পিটসবার্গ স্টিলারস এবং বাবার পরিবার (মেয়ারা পরিবার) নিউ ইয়র্ক জায়ান্ট্‌স প্রতিষ্ঠা করে। তার পিতা টিমোথি ক্রিস্টোফার মেয়ারা হলেন নিউ ইয়র্ক জায়ান্টসের সহ-সভাপতি এবং মাতা ক্যাথলিন ম্যাকনাল্টি (প্রদত্ত নাম: রুনি) একজন আবাসন প্রকল্পের প্রতিনিধি। মেয়ারা চার ভাইবোনের মধ্যে তৃতীয়। তার বড় ভাই ড্যানিয়েল, বড় বোন কেট মেয়ারা একজন অভিনেত্রী এবং ছোট ভাই কনর।
২০০৩ সালে ফক্স লেন হাই স্কুল থেকে পাস করার পর তিনি চারমাস দক্ষিণ আমেরিকার ইকুয়েডর, পেরু ও বলিভিয়ায় সফর করেন। তিনি এক বছর জর্জ ওয়াশিংটন বিশ্ববিদ্যালয়ে পড়ার পর নিউ ইয়র্ক বিশ্ববিদ্যালয়ের গ্যালাটিন স্কুল অব ইন্ডিভিজুয়ালাইজড স্টাডিতে মনোবিজ্ঞান, আন্তর্জাতিক সামাজিক নীতি ও অ-মুনাফা বিষয়ে ২০১০ সালে স্নাতক ডিগ্রি অর্জন করেন।
শ্রেষ্ঠ বাঙালি (চলচ্চিত্র)
শ্রেষ্ঠ বাঙালি হচ্ছে ২০১৭ সালে মুক্তিপ্রাপ্ত একটি বাংলা চলচ্চিত্র যেটি স্বপন সাহা পরিচালনা করেন, চলচ্চিত্রটি ২২ সেপ্টেম্বর তারিখে মুক্তি পায়। চলচ্চিত্রটির মুখ্য ভূমিকায় ছিলেন রাজপাল যাদব, উল্কা গুপ্তা, লাবণী সরকার এবং শক্তি কাপুর। প্রভূ দেবা চলচ্চিত্রটির নাচ পরিচালনা করেন।
মাধ্যমিক ও উচ্চ মাধ্যমিক শিক্ষা বোর্ড, ময়মনসিংহ
মাধ্যমিক ও উচ্চ মাধ্যমিক শিক্ষা বোর্ড, ময়মনসিংহ বাংলাদেশের ময়মনসিংহ বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। ময়মনসিংহ, জামালপুর, শেরপুর ও নেত্রকোনা জেলা এ বোর্ডের অন্তর্ভুক্ত। এটি সাধারণ শিক্ষা বোর্ডের মধ্যে নবম ও সব মিলিয়ে ১১তম।
২০১৫ সালের ১৩ অক্টোবর ময়মনসিংহ বিভাগ ঘোষণা করা হয়। তারপর থেকে ময়মনসিংহ শিক্ষা বোর্ড প্রতিষ্ঠার কাজ শুরু হয়। ২০১৬ সালের ২২ ফেব্রুয়ারি ময়মনসিংহ বিভাগীয় কমিশনার জি এম সালেহ উদ্দিন শিক্ষা মন্ত্রণালয়ের সচিব বরাবর লিখিত চিঠি পাঠান। পরে আগস্টের মাঝামাঝি সরকার ময়মনসিংহে নতুন শিক্ষা বোর্ড স্থাপনের নীতিগত সিদ্ধান্ত নিয়ে এর যৌক্তিকতা যাচাইয়ে সাত সদস্যের একটি কমিটি গঠন করে। কমিটির মতামতের ভিত্তিতে ময়মনসিংহে নতুন শিক্ষা বোর্ড স্থাপনে প্রধানমন্ত্রীর কাছে মন্ত্রণালয় প্রস্তাব পাঠালে প্রধানমন্ত্রী শেখ হাসিনা তা অনুমোদন করেন। ২৮ আগস্ট ২০১৭ সালে ময়মনসিংহ শিক্ষা বোর্ড গঠনের প্রজ্ঞাপন জারি করে শিক্ষা মন্ত্রণালয়।
মোহাম্মদ আল-সাহলাউই
মোহাম্মদ ইব্রাহিম মোহাম্মদ আল-সাহলাউই (; জন্ম: ১০ জানুয়ারি ১৯৮৭) হলেন সৌদি আরবের একজন ফুটবলার যিনি সৌদি পেশাদার লীগের ক্লাব আল-নাসর এবং সৌদি আরব জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি ২০১৩–১৪ এবং ২০১৪–১৫ টানা দুই মৌসুমে বছরের সেরা সৌদি ফুটবলার পুরষ্কার জয়লাভ করেছেন।
২০০৬ এএফসি যুব চ্যাম্পিয়নশিপে ইরান অনূর্ধ্ব ২০ দলের বিরুদ্ধে খেলায় ৫২ মিনিটে আল-সাহলাউই তার ক্যারিয়ারের প্রথম গোল করেন; উক্ত খেলাটি ২–২ গোলে ড্র হয়েছিল। একই আসরে মালয়েশিয়া অনূর্ধ্ব ২০ দলের বিপক্ষে খেলায় মাত্র ১৩ মিনিটে মধ্যে তিনি গোল করেন; সে খেলায় তার দল ২–০ গোলে জয়লাভ করে।
২০১৫ সালের ৩রা সেপ্টেম্বর তারিখে, ২০১৮ ফিফা বিশ্বকাপ বাছাইপর্বের এক ম্যাচে পূর্ব তিমুর জাতীয় দলের বিরুদ্ধে তিনি তার সিনিয়র ক্যারিয়ারের প্রথম হ্যাট্রিক করেন; উক্ত খেলায় তার দল ৭–০ গোলে জয়লাভ করে। অতঃপর ২০১৫ সালের ১৭ই নভেম্বরে অনুষ্ঠিত পূর্ব তিমুর জাতীয় দলের বিরুদ্ধে আরেক ম্যাচে, তিনি ৫ গোল করেন; যে খেলায় তার দল ১০–০ গোলে জয়লাভ করে।
এম বি মানিক
এম বি মানিক (জন্ম ১৯৭১) একজন বাংলাদেশী চলচ্চিত্র পরিচালক। তিনি মুসা ভাই, এক টাকার দেনমোহর এইরকম আরো অনেক চলচ্চিত্র পরিচালনা করে খ্যাতি অর্জন করেন।
এম বি মানিক বাংলাদেশের চাঁদপুর জেলায় জন্মগ্রহণ করেন।
এম বি মানিক প্রথমে ১৯৯৩ সালে চলচ্চিত্র পরিচালক আলমগীর কুমকুম এর সহকারী পরিচালক হিসেবে কাজ করেন "অপরাজিত নায়ক" চলচ্চিত্রে। এরপরে তিনি আরো অনেক পরিচালকের সহকারী পরিচালক হিসেবে কাজ করেন। এর মধ্যে উল্লেখযোগ্য হলো, মালেক আফসারী, এনায়েত করিম, বদিউল আলম খোকন, জিল্লুর রহমান এবং আরো অনেকে।
এম বি মানিকের প্রথম পরিচালিত চলচ্চিত্র ‘নূরা পাগলা’। এ চলচ্চিত্রটি তিনি বাহার উদ্দিন বাহার নামে পরিচালনা করেন। পরবর্তী ছবি ‘দুর্ধর্ষ’ পরিচালনার সময় তিনি নাম পরিবর্তন করে এম বি মানিক রাখেন।
এম বি মানিক তাঁর পরিচালনায় শেষ চলচ্চিত্র নির্মাণ করেন যার নাম "দুর্ধর্ষ প্রেমিক।" যা মুক্তি পাওয়ার পর অনেক লোকসান হয়। তারপরেই তিনি বাংলাদেশ থেকে ৫ বছরের মাল্টিপল ভিসা নিয়ে যুক্তরাষ্ট্রে পাড়ি জমান। সেখানে একটি গ্রোসারি শপ দেন। পরে সেই গ্রোসারি শপে ২০১৪ সালের ১৫ই মে চাঁদাবাজরা তাকে গুলি করে হত্যা করে।
এম বি মানিকের প্রযোজনা প্রতিষ্ঠানের নাম ছিল এইচ এ ফিল্ম ইন্টারন্যাশনাল।
মাইজবাগ ইউনিয়ন
মাইজবাগ ইউনিয়ন ময়মনসিংহ বিভাগের ময়মনসিংহ জেলার ঈশ্বরগঞ্জ উপজেলার একটি ইউনিয়ন।
৬নং মাইজবাগ ইউনিয়নের পূর্বে জাটিয়া, ‍পশ্চিমে বড়হিত, দক্ষিণে মগটুলা এবং উত্তরে ঈশ্বরগঞ্জ ইউনিয়ন পরিষদ অবস্থিত।৭৩৪৩ একর (১১.৪৭ বর্গ কিমি)
এই উপজেলার অধিকাংশ মানুষ ইসলাম ধর্মাবলম্বী। সুন্নি, ওয়াহাবি ও আহমাদিয়া মুসলিম বিদ্যমান। হিন্দুধর্ম এখানে দ্বিতীয় সংখ্যাগরিষ্ঠ ধর্ম।ঈশ্বরগঞ্জ উপজেলা সদর থেকে ইউনিয়ন পরিষদের দুরত্ব ৬.০৫ কি.মি.। ঈশ্বরগঞ্জ উপজলা পরিষদ থেকে বাস, অটো রিক্সা, রিক্সা কিংবা সিএনজি যোগে মাইজবাগ ইউনিয়নস্থ লক্ষীগঞ্জ বাজারে আসা যায়। লক্ষীগঞ্জ বাজারেই ইউনিয়ন পরিষদের প্রধান কার্যালয়।
সালিম আল-দাউসারি
সালিম মোহাম্মদ আল-দাউসারি (; জন্ম: ১৯ আগস্ট ১৯৯১) হলেন সৌদি আরবের একজন পেশাদার ফুটবলার, যিনি সৌদি পেশাদার লীগের ক্লাব আল-হিলাল হতে লা লিগার ক্লাব ভিয়ারিয়ালে ধারে এবং সৌদি আরব জাতীয় দলের হয়ে একজন উইঙ্গার হিসেবে খেলেন। ২০১৪ ফিফা বিশ্বকাপ বাছাইপর্বের জন্য তাকে সৌদি আরব দলে অন্তর্ভুক্ত করা হয়েছিল। তিনি উক্ত প্রতিযোগিতায় ১টি গোল করেন। তিনি গত বেশ কয়েক বছর ধরে আল-হিলালের একজন অন্যতম সেরা খেলোয়াড় হিসেবে পরিচিত। ২০১৮ সালে তিনি স্পেনীয় ক্লাব ভিয়ারিয়ালে ধারে যোগদান করেন। তিনি ড্রিবলিং করা, পাস দেওয়া এবং বল নিয়ন্ত্রণে উচ্চতর ক্ষমতার জন্য অধিক পরিচিত।
৭ অক্টোবর ২০১৭ অনুযায়ী,
হিরো (১৯৮৩-এর চলচ্চিত্র)
হিরো হচ্ছে ১৯৮৩ সালে মুক্তি পাওয়া একটি হিন্দি চলচ্চিত্র যেটি সুভাষ ঘাই পরিচালনা করেন। জ্যাকি শ্রফ চলচ্চিত্রটিতে অভিনয় করে রাতারাতি তারকা বনে গিয়েছিলেন। ১৯৮১ সালের 'মিস ইন্ডিয়া' খেতাবপ্রাপ্ত মীনাক্ষী শেষাদ্রীও চলচ্চিত্রটিতে অভিনয় করে পরিচিতি পেয়ে যান।
"হিরো" তেলুগু ভাষায় পুনর্নির্মিত হয়েছিলো 'বিক্রম' (১৯৮৬) নামে যেখানে জ্যাকির ভূমিকায় আক্কিনেনি নাগার্জুনা অভিনয় করেন, ১৯৮৮ সালে কন্নড় ভাষায় 'রানাধীরা' নামের একটি অনুরূপ চলচ্চিত্র বের হয়েছিলো। ২০১৫ সালে "হিরো"র নতুন করে হিন্দি পুনর্নির্মাণ বের হয় যেটা নিখিল আদভানি পরিচালনা করেন।
মাইকা মনরো
মাইকা মনরো বাকলে (জন্ম ডিলিয়ন মনরো বাকলে; মে ২৯, ১৯৯৩), মাইকা মনরো হিসেবে সবচেয়ে বেশি পরিচিত, হলেন মার্কিন অভিনেত্রী এবং পেশাদার কাইটবোর্ডার। তিনি ২০১২ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র "এট এনি প্রাইস"-এ অভিনয় করার মাধ্যমে চলচ্চিত্রে অভিনয় জীবন শুরু করেন, এছাড়াও তাকে ২০১৩ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র "লেবার ডে"-এ হাজির হতে দেখা গিয়েছে। ২০১৪ সালে মুক্তিপ্রাপ্ত রোমাঞ্চকর কাহিনী সমৃদ্ধ অধীরতামূলক মার্কিন চলচ্চিত্র "দ্য গেস্ট" এবং একই বছরে মুক্তি পাওয়া অতিপ্রাকৃত অধীরতামূলক মার্কিন চলচ্চিত্র "ইট ফলোস" এর মত সমালোচকদের দ্বারা বহুল প্রশংসিত দুটি চলচ্চিত্রে তার অভিনয়ের পরবর্তীতে তিনি "স্ক্রিম কুইন" নামেও পরিচিতি লাভ করেন। এছাড়াও তিনি ২০১৬ সালে মুক্তিপ্রাপ্ত কল্পবিজ্ঞান দৃশ্যকাব্যের জনপ্রিয় মার্কিন চলচ্চিত্র ""-এ পেট্রিসিয়া হোয়াইটমোর ভূমিকায় অভিনয় করেছেন।
মনরোর জন্ম, ১৯৯৩ সালের ২৯শে মে, মার্কিন যুক্তরাষ্ট্রের ক্যালিফোর্নিয়া রাজ্যের সান্টা বার্বারা শহরে, তার জন্মগত নাম ডিলিয়ন মনরো বাকলে, তিনি সাংকেতিক ভাষার অনুবাদক ডিক্সি এবং নির্মাণ শ্রমিক জ্যাক বাকলের কন্যা সন্তান। পরবর্তীতে তিনি তার নামের প্রথম অংশ পরিবর্তন করে "মাইকা" রাখেন, যেটির মাধ্যমে তিনি তার জীবনের বেশিরভাগ ক্ষেত্রেই সর্বজনীনভাবে পরিচিত। মাত্র ১৭ বছর বয়সে, মনরো সান্টা বার্বারা ত্যাগ করেন এবং ডমিনিকান রিপাব্লিক-এর চাবারেটে নামক শহরে কাইটিং নামক খেলার প্রশিক্ষন চালিয়ে যাবার জন্য চলে আসেন, তবে তিনি এর আগের গ্রীষ্মকালীন সময়েও এখানে অতিবাহিত করেছিলেন। পরবর্তীকালে তিনি অনলাইন ভিত্তিক স্কুলের মাধ্যমে তার হাই স্কুলের শেষ বর্ষ সমাপ্ত করেন।
তুতিকোরিন বিমানবন্দর
তুতিকোরিন বিমানবন্দর তামিলনাডুর তুতিকোরিন শহর থেকে ১৬.৯ কিলোমিটার (১০.৫ মাইল) দূরে অবস্থিত একটি অন্তর্দেশীয় বিমানবন্দর। বিমানবন্দরটি দক্ষিণ তামিলনাডুর তুতিকোরিন জেলা এবং তিরুণেলভী জেলায় বিমান পরিষেবা প্রদান করে। তুতিকোরিন বিমানবন্দরটি তুতিকোরিন-তিরুণেলভেলী শহরের কেন্দ্রের জাতীয় সড়ক ৭এ থেকে ১৫.৬ কিলোমিটার পশ্চিমে অবস্থিত। এটি চেন্নাই, কোয়েম্বাটুর, ত্রিচি এবং মাদুরাই বিমানবন্দরের পরে তামিলনাড়ুর পঞ্চম ব্যস্ততম বিমানবন্দর।
তুতিকোরিন বিমানবন্দরে একটি অ্যাস্ফাল্ট দ্বারা নির্মিত রানওয়ে রয়েছে, যা মূলত ১০/২৮, ১,৩৫১ মিটার লম্বা এবং ৩০ মিটার চওড়া। বিমানবন্দরের ১০০ মিটার লম্বা ও ৬০ মিটার চওড়া অ্যাপ্রন দুটি এটিআর ৭২ বা অনুরূপ উড়োজাহাজের জন্য দাঁড়ানোর স্থান প্রদান করে, যখন তার টার্মিনাল ভবন ব্যস্ত সময়ে সর্বোচ্চ ৭২ জন যাত্রীকে পরিচালনা করতে পারে। তুতিকোরিনের নেভিগেশন ব্যবস্থা পিএপিআই আলো এবং একটি এয়ারড্রোম বীকন দ্বারা গঠিত।
পর্যায়ক্রমে তুতিকোরিন বিমানবন্দরের উন্নয়নের জন্য একটি সুষ্ট পরিকল্পনা বেসামরিক বিমান চলাচল মন্ত্রণালয় কর্তৃক প্রস্তুত করা হয়েছে এবং তামিলনাড়ু সরকার ৫৮৬ একর জমি বিনামূল্যে বিমানবন্দর কর্তৃপক্ষের কোনও ইনফ্রবর্বসেন্স ছাড়াই দেওয়া হয়েছে। ভূমি অধিগ্রহণ প্রক্রিয়া শেষ পর্যায়ের কাছাকাছি। সম্প্রতি রাত্রিকালীন অবরতণ সুবিধাগুলি বিমানবন্দরে স্থাপন করা হয়েছে, যা সকালে, সন্ধ্যায় এবং রাত্রির উড়ানগুলির পরিচালনায় সহায়তা করে। ভারতীয় বিমান বাহিনী এবং ভারতীয় উপকূররক্ষী বাহিনীর জন্য অতিরিক্ত ১১০ একর জমি চিহ্নিত করা হয়েছে।
২১ জুলাই ২০১৭ সালে, মোট সাতটি ব্লক থেকে মোট ৩৬৬.২৪ একর পরিমান জমি অধিগ্রহণ করা হয় এবং অধিগ্রহণ প্রক্রিয়া সম্পন্ন হওয়ার পর জমি তুতিকোরিন বিমানবন্দর পরিচালকের কাছে হস্তান্তর করা হয়। বিভিন্ন পর্যায়ে বাকি জমি অধিগ্রহণের কাজ চলছে এবং জেলা প্রশাসন শীঘ্রই সেই জমি বিমানবন্দর কর্তৃপক্ষের কাছে হস্তান্তর করবে বলে জানান ডিআরও এম ভিরপ্পান।
৪ এপ্রিল ২০১৮ সালে, আটটি ব্লকের থেকে ৪৪.৬১ একর জমি জেলা কালেক্টর ভেঙ্কটেশ কর্তৃক বিমানবন্দর পরিচালক সুব্রামনীর হাতে হস্তান্তর করা হয়। ৬০১.৯০ একর জমি থেকে বাকি ১৯০ একর জমি হস্তান্তর করা হবে বলে আশা করা হচ্ছে। ২ মাসের মধ্যে এ পর্যন্ত ৬৮% জমি অধিগ্রহণের ফলে ভারতীয় বিমানবন্দর কর্তৃপক্ষ বর্তমান রানওয়েটির সম্প্রসারনের জন্য রানওয়ের উভয় পাশে রানওয়ের দৈর্ঘ্য বৃদ্ধি করে ২,৫০০ মিটার লম্বা এবং ৪৫ মিটারের চওড়া রানওয়ে নির্মান করছে। অধিগৃহীত এলাকা বরাবর সীমানা প্রাচীর নির্মাণের জন্য দরপত্র জারি করা হয়েছে। একবার সমগ্র ভূমি অধিগ্রহণ সম্পন্ন এবং ভারতীয় বিমানবন্দর কর্তৃপক্ষ হস্তান্তরিত হলে, নতুন টার্মিনাল ভবন, এয়ার ট্রাফিক কন্ট্রোল টাওয়ার নির্মান করা হবে এবং তা ২০২০ সালের মধ্যে জনসাধারণের ব্যবহারে জন্য চালু করার সম্ভাবনা রয়েছে।
সালেম বিমানবন্দর
সালেম বিমানবন্দর (আইএটিএ: এসএক্সভি, আইসিএও: ভিওএসএম) ভারতের তামিলনাড়ু রাজ্যের সালেম শহর থেকে ১৫ কিলোমিটার উত্তর-পশ্চিমে কামালপুরম এলাকাতে অবস্থিত। সালেম বিমানবন্দরটি চেন্নাই, কোয়েম্বাটুর, তিরুচিরাপল্লী, মাদুরাই, তুতিকোরিন বিমানবন্দরের পরে তামিলনাড়ুর ষষ্ঠ ব্যস্ততম বিমানবন্দর।
সালেম বিমানবন্দরটি ১৯৯৩ সালের এপ্রিল মাসে নির্মিত হয়েছিল ৬ কোটি টাকা ব্যয়ে, স্থানীয় ব্যবসায়ী ও শিল্পপতিদের দ্বারা ১৩৬ একর জমি দানের মাধ্যমে। করে মোট ₹৪৯ লাখ টাকার মধ্যে ৩০ লাখ টাকা সেলিম ইস্পাত কারখানা কর্তৃক প্রদান করা হয়। মূলত ছোট বিমান ব্যবহার করে বায়ুদূত নামে একটি বিমানসংস্থার দ্বারা উড়ান পরিচালনার জন্য পরিকল্পনা করা হয়েছিল এবং ১,৩৫০-মিটারের রানওয়ে নিয়ে বিমানবন্দর নির্মানের কথা ভাবা হয়েছিল। এটি আরও বড় আকারের বিমানের ওঠা-নামার জন্য ৬০০ মিটারের বেশি প্রসারিত করা হয়েছিল। প্রাথমিকভাবে, এনইপিসি এয়ারলাইন্স ফকার এফ-২৭ বিমান ব্যবহার করে চেন্নাই-সালেম-কোয়েম্বাটুর-চেন্নাই রুটে উড়ান পরিচালনা করে। তবে, এটি 'অ লাভযোগ্যতা'র কথা উল্লেখ করে তিন মাস পর এয়ারলাইন্সটি উড়ান পরিষেবা প্রত্যাহার করে নেয়। এই রুটে বিনিয়োগের জন্য কোনও উড়োজাহাজ সংস্থা প্রস্তুত ছিল না বলে সালেম বিমানবন্দরটি অবহেলায় পরে থাকে। যদিও ভারতীয় বিমানবন্দর কর্তৃপক্ষ (এএআই) বিমানবন্দরকে উড়ান পরিচালনা করার জন্য প্রস্তুত করে, বিমানরের কম পৃষ্ঠপোষকতা হওয়ার জন্য ফিমান সংস্থাগুলি আগ্রহ দেখায় নি। ২০০৬ সালে, এয়ার ডেকান সালেম বিমানবন্দর থেকে উড়ান চালুর জন্য সম্মত হবার শর্ত রাখে যদি কেবলমাত্র স্থানীয় কারখানা অন্তত ৯০ লাখ টাকা জমা দেয় অথবা ৫০% বুকিংয়ের জন্য প্রতিশ্রুতি দেয়। এদিকে, এয়ার ডেকন ওই সময়ে কিংফিশার এয়ারলাইন্সের সাথে চুক্তি বদ্ধ হয়ে মিশে গিয়েছিলেন। কিংফিশার এয়ারলাইন্স চেন্নাই থেকে একটি উড়ান সালেম রুটে পরিচালনা করত , কিন্তু ২০১২ সালে আর্থিক সমস্যাগুলির কারণে উড়ানটি বাতিল করে দেয়।
৩-বছর অপেক্ষা এবং দীর্ঘস্থায়ী আলোচনার পর, ১৫ নভেম্বর ২০০৯ সালে, এটিআর ৭২ বিমানটি ব্যবহার করে কিংফিশার এয়ারলাইন্স চেন্নাইয়ের থেকে সালেম রুটে দৈনিক উড়ান শুরু করে। ২৮ শে অক্টোবর ২০১১ সালে পরিষেবাটি যাত্রী সংখ্যার অভাবের কথা উল্লেখ করে।.
বেসামরিক বিমান মন্ত্রণালয়ের আঞ্চলিক যোগাযোগ প্রকল্পের (আরসিসি) -এর অধীনে সালাম বিমানবন্দর থেকে সম্ভাব্য সব উড়ান পরিষেবা ২০১৭ সালের ডিসেম্বরের মধ্যেই শুরু হওয়ার কথা ছিল।
সালেম বিমানবন্দরটির একটি রানওয়ে রয়েছে। রানওয়েটি ০৪০/২২০ ভিত্তিক, ৬০০০ ফুট দীর্ঘ। ১০০ মিটার লম্বা ও ৭৫ মিটার চওড়া অ্যাপ্রনের মধ্যে দুটি এটিআর বিমান একই সময়ে অবস্থান করতে পারবে। বিমানবন্দরটির টার্মিনাল ভবনটি ব্যস্ত সময়ে ১০০ জন যাত্রীকে পরিচালনা করতে পারে। সালেম বিমানবন্দরে উড়ান পরিচালনার সুবিধার জন্য "ভিএইচএফ রেডিও", পিএপিআই এবং এনডিবি রয়েছে।
ইশারা ভাষা
ইশারা ভাষা বা সাংকেতিক ভাষা বা প্রতীকী ভাষা () বলতে শরীরের অঙ্গ-প্রত্যঙ্গ বিশেষ করে হাত ও বাহু নড়ানোর মাধ্যমে যোগাযোগ করার পদ্ধতিকে বোঝানো হয়। মুখের ভাষাতে যোগাযোগ করা অসম্ভব বা অযাচিত হলে এই ভাষা ব্যবহার করা হয়। সম্ভবত মুখের ভাষার আগেই ইশারা ভাষার উদ্ভব ঘটে। মুখের বিকৃত ভঙ্গিমা, কাঁধের ওঠানামা কিংবা আঙুল তাক করাকে এক ধরনের মোটা দাগের ইশারা ভাষা হিসেবে গণ্য করা যায়। তবে প্রকৃত ইশারা ভাষাতে হাত ও আঙুল দিয়ে সৃষ্ট সুচিন্তিত ও সুক্ষ্ম দ্যোতনাবিশিষ্ট সংকেত সমষ্টি ব্যবহৃত হয়, এবং এর সাথে সাধারণত মুখমণ্ডলের অভিব্যক্তিও যুক্ত করা হয়। মূক ও বধির লোকেরা নিজেদের মধ্যে যোগাযোগের জন্য ইশারা ভাষার ব্যবহার করে থাকেন।
পুদুচেরি বিমানবন্দর
পুদুচেরি বিমানবন্দর (আইএটিএ: পিএনওয়াই, আইসিএও: ভিওপিসি) ভারতের একটি কেন্দ্রশাসিত অঞ্চল পন্ডিচেরিতে অবস্থিত একটি অন্তর্দেশীয় বিমানবন্দর। এটি অরোভিলে আন্তর্জাতিক সম্প্রদায় থেকে ৮.১ কিলোমিটার দূরে অবস্থিত। বিমানবন্দর স্থানীয় উড়ন্ত প্রশিক্ষণ বিদ্যালয়, চার্চ ফ্লাইট এবং বানিজ্যিক উড়ান পরিচালনার জন্য ব্যবহৃত হয়। ২০০৭ সালে, পন্ডিচেরি সরকার বৃহত্তর বিমানবন্দরটির সম্প্রসারণ এবং একটি নতুন টার্মিনাল ভবন নির্মাণের সিদ্ধান্ত নেয়। ১৮ ই জানুয়ারি, ২০১৩ তারিখে ব্যাঙ্গালোর থেকে স্পাইসজেটের উড়ান আগমনের সাথে নতুন টার্মিনালটির উদ্বোধন হয়। আগস্ট ২০১৭ সাল থেকে স্পাইসজেট পুদুচেরি - হায়দ্রাবাদে রুটে সরাসরি দৈনিক উড়ান পরিচালনা করছে।
বিমানবনওদরটি ১৯৮৯ সালে নির্মিত হয়েছিল। সেই বছর এবং ১৯৯১ সালের মধ্যে, আঞ্চলিক এয়ারলাইন বায়ুদূত চেন্নাই, নেভেলি ও ব্যাঙ্গালোরের উদ্দেশ্যে যাত্রা করেছিল, তবে এই উড়ানগুলি সফল হয়নি এবং সব উড়ান বন্ধ হয়ে যায় দ্রুত। বিমানবন্দরটি নিখরচায় দুই দশক ধরে পরিচালিত হত ভারতীয় বিমানবন্দর কর্তৃপক্ষ দ্বারা।
২০০৭ সালের জুন মাসে বিমানবন্দরের সম্প্রসারণের জন্য স্থানীয় সরকার ও বিমানবন্দর কর্তৃপক্ষ (এএআই) এর মধ্যে একটি সমঝোতা স্বাক্ষরিত হয়। প্রথম পর্যায়ে ১৯.৯২ হেক্টর জমি ₹১৮.৯৫ কোটি টাকায় ক্রয় করা হয়। তারপর নতুন টার্মিনাল নির্মাণ করা হয় এবং রানওয়েটি ২৬০ মিটার (৮৫৩ ফুট) পর্যন্ত প্রসারিত করা হয়, এটিআর বিমান অবতরণের জন্য অনুমতি দেওয়ার জন্য। এই পর্যায়টি ২০১২ সালের শেষের দিকে সম্পন্ন হয়েছিল। সম্প্রসারণের দ্বিতীয় পর্যায়ে বিমানসংস্থাগুলির বৃহৎ জেট বিমান অবতরেণ জন্য রানওয়ে অতিরিক্ত ১,১০০ মিটার (৩,৬০৯ ফুট) সম্প্রসারণের জন্য ২০০ একর জমি অধিগ্রহণ করা হয়।
১৭ জানুয়ারী ২০১৩ সালে স্পাইসজেট ব্যাঙ্গালোর থেকে নতুন ভাবে নির্মিত বিমানবন্দরের প্রথম উড়ান পরিচালনা শুরু করে। তবে, মাত্র এক বছর পর যাত্রী অভাবের কারণে উড়ান পরিষেবা বাতিল করা হয়।
১৪ এপ্রিল ২০১৫ সালে, অ্যালায়েন্স এয়ার বিমানবন্দর থেকে পুনরায় ব্যাঙ্গালোর রুটে উড়ান পরিচালনা শুরু করে এবং এর জন্য পন্ডিচেরী সরকার কর্তৃক ভর্তুকি প্রদান করা হয়। "ভর্তুকি প্রদান" ছয় মাস পর স্থগিত করা হয় এবং পরিষেবাটি পুনরায় কবে চালু হবে তা জানা যায়নি।
পুদুচেরি বিমানবন্দরে একটি অ্যাস্ফাল্ট দ্বারা নির্মিত রানওয়ে রয়েছে। এটি মূলত ০৭/২৫, ১,৫০০ মিটার লম্বা এবং ৩০ মিটার চওড়া। বিমানবন্দরটিতে ১৫০ মিটার লম্বা ও ১০০ মিটার চওড়া একটি অ্যাপ্রন রয়েছে এবং এর নতুন টার্মিনাল ভবন ব্যস্ত সময়ে সর্বোচ্চ ৩০০ যাত্রীদের পরিচালনা করতে পারে। উড়ান পরিচালনার জনওয পুদুচেরি বিমানবন্দরে নেভিগেটিভ অ্যাডমিনিস্ট্রেটরস এয়ারড্রোম বীকন ব্যবস্থা অন্তর্ভুক্ত রয়েছে। বর্তমানে রানওয়েটি সম্প্রসারণ, উড়ান সংখ্যা বৃদ্ধি ও আন্তর্জাতিক উড়ানগুলি পরিচালনার জন্য বিমানবন্দরের সম্প্রসারণের প্রয়োজন এবং এর জন্য জমি অধিগ্রহণ করা হচ্ছে।
স্‌ভালবার্দ
স্‌ভালবার্দ () উত্তর মহাসাগরে অবস্থিত একটি নরওয়েজীয় দ্বীপপুঞ্জ। এটি ইউরোপ মহাদেশের মূল ভূখণ্ডের উত্তরে, নরওয়ে ও উত্তর মেরুর মাঝামাঝি একটি স্থানে, নরওয়ে থেকে প্রায় ১ হাজার কিলোমিটার দূরত্বে, ৭৪° থেকে ৮১° উত্তর অক্ষাংশের মধ্যে অবস্থিত। দ্বীপগুলির মধ্যে সবচেয়ে বড়টির নাম ষ্পিৎসবের্গেন। প্রশাসনিকভাবে দ্বীপপুঞ্জটি কোনও নরওয়েজীয় কাউন্টির অন্তর্গত নয়। এটি একটি অ-একত্রীভূত অঞ্চল যেটিকে নরওয়েজীয় সরকার কর্তৃক নিযুক্ত একজন প্রশাসক শাসন করেন। ২০০২ সাল থেকে স্‌ভালবার্দের মূল লোকালয় লোঙিয়ের্বিয়েন একটি নির্বাচিত স্থানীয় সরকারের অধীনে অবস্থিত, যা মূল নরওয়েজীয় ভূখণ্ডতে অবস্থিত পৌর এলাকাগুলির সাথে সাদৃশ্যপূর্ণ। ষ্পিৎসবের্গেন দ্বীপের উত্তরে অবস্থিত ন্যু-অলেসুন্দ বসতিটি (মূলত গবেষকদের একটি কেন্দ্র) বিশ্বের সর্বউত্তরে অবস্থিত বেসামরিক লোকালয়।
গার্নসি
গার্নসি () ইউরোপের মূল ভূখণ্ড ও গ্রেট ব্রিটেন দ্বীপের মধ্যবর্তী ইংলিশ চ্যানেল প্রণালীতে ফ্রান্সের নরমঁদি অঞ্চলের উপকূলের কাছে অবস্থিত একটি দ্বীপ। এটি মোটামুটিভাবে সাঁ মালো বন্দর শহরের উত্তরে এবং কোতঁতাঁ উপদ্বীপের পশ্চিমে অবস্থিত। গার্নসি ও এর আশেপাশের বেশ কিছু ক্ষুদ্রতর দ্বীপ মিলে বেইলিউইক অফ গার্নসি নামক একটি ব্রিটিশ রাজার অধীনস্থ অঞ্চল গঠন করেছে। দ্বীপটি আইনগতভাবে যুক্তরাজ্যের অন্তর্গত নয়, তবে এর প্রতিরক্ষা ও অন্যান্য বৈদেশিক সম্পর্কগুলি ব্রিটিশ সরকারই দেখাশোনা করে।
গার্নসি অধিকৃত অঞ্চলটির পুরোটাই ব্রিটিশ দ্বীপপুঞ্জের সাধারণ ভ্রমণ অঞ্চলের মধ্যে পড়েছে এবং এটি ইউরোপীয় ইউনিয়নের সদস্য না হলেও তার সাথে বিশেষ সম্পর্ক বজায় রেখেছে, বিশেষ করে মুক্ত বাণিজ্যের ক্ষেত্রে। গার্নসি ও জার্সি দ্বীপসমষ্টি বা বেইলিউইকগুলি একত্রে একটি ভৌগলিক অঞ্চল গঠন করেছে যাদের নাম দেওয়া হয়েছে চ্যানেল দ্বীপপুঞ্জ।
আক্রোটিরি এবং ডেকিলিয়া
আক্রোটিরি এবং ডেকিলিয়া (), যার সরকারী পূর্ণনাম আক্রোটিরি এবং ডেকিলিয়া সার্বভৌম ঘাঁটি অঞ্চলসমূহ () একটি ব্রিটিশ অধীনস্থ সমুদ্র প্রতিকূলবর্তী অঞ্চল যা সাইপ্রাস দ্বীপে অবস্থিত। যুক্তরাজ্য, গ্রিস, তুরস্ক ও সাইপ্রাসের প্রতিনিধিদের মধ্যে ১৯৬০ সালে সম্পাদিত একটি চুক্তির মাধ্যমে অঞ্চলগুলিকে যুক্তরাজ্যের কাছে হস্তান্তর করা হয় এবং ব্রিটিশ রাজার অধীন উপনিবেশ সাইপ্রাসকে স্বাধীনতা প্রদান করা হয়। এখানে ব্রিটিশ সামরিক ঘাঁটি আছে এবং এটি ভূমধ্যসাগর ও মধ্যপ্রাচ্যে যুক্তরাজ্যের জন্য একটি কৌশলগতভাবে গুরুত্বপূর্ণ এলাকা।
ব্রায়ান কোনিয়েৎস
ব্রায়ান কোনিয়েৎস্ (জন্ম জুন১, ১৯৭৫) একজন আমেরিকান এনিমেশন ডিরেক্টর, লেখক, পরিচালক এবং গায়ক। তিনি সর্বাধিক পরিচিত মাইকেল দান্তে ডিমার্টিনোর সাথে , সহ স্রস্টা এবং কার্জনির্বাহী পরিচালক হিসেবে এবং দা লিজেন্ড অফ কোরা তে কাজ করার জন্য।
কোনিয়েৎস্ ক্যারেক্টার ডিজাইনার হিসেবে ফিল্ম রোমান এ ফ্যামেলি গাই এবং সহকারী পরিচালক হিসেবে মিশন হিল এবং কিং অফ দা হিল  এ কাজ করছেন। তিনি নিকেল্ডিওনের এনিমেটেড সিরিজ ইনভাদের জিম এ স্টোরি বোর্ড আর্টিস্ট  এবং চিত্র পরিচালকের কাজ করেন।
২০০১ এবং ২০১৪ সালের মাঝে মাইকেল দান্তে ডিমার্টিনোর সাথে নিকেল্ডিওনের জন্য আভাতারঃ দা লাস্ট এয়ার বেন্ডার এবং এর সিকুয়েল  দা লিজেন্ড অফ কোরা লেখা এবং পরিচালনার পেশায় ছিল। তাদের দুজনের গভীর ও দীর্ঘ সৃষ্টিশীল সম্পর্কে একত্রে তারা ফ্যানদের কাছে " ব্র্যকে" যা "ফ্যান প্রদত্ত" ছিল । 
২০১৫ সালে কোনিয়েৎস্ একটি সাইফাই নভেল সিরিজ  "থ্রেডওয়ার্ল্ড "" "লেখা এবং ইলাস্ট্রেশনের কাজে ছিল যা প্রকাশিত হবে প্রথম এবং দ্বিতীয় বই  হিসেবে কিন্তু ডেট ঠিক হয় নি ।
কোনিয়েৎস্ ফটোগ্রাফির সাথে এখনও যুক্ত এবং একটি ব্যান্ড আছে, নাম "গিনরমউস " [3] " "যার কয়েকটি এ্যালবাম - "আমাদের পূর্ব পুরুষের ভালবাসার সম্পর্ক এবং রাত, আর্টিফিশিয়াল আলোর নিচে" নামে  প্রকাশিত।
কোনিয়েৎস্ রসওয়েল উচ্চ বিদ্যালয়, রসওয়েল, জর্জিয়া, উত্তর আটলান্টা  থেকে শিক্ষা লাভ করেন এবং পরে ফাইন আর্টে ইলাস্ট্রেশনে উচ্চ শিক্ষার জন্য  রহদে আইল্যান্ড ডিজাইন স্কুলে ১৯৯৮ সালে ভর্তি হন।
হরে রাম হরে কৃষ্ণ (১৯৭১-এর চলচ্চিত্র)
হরে রাম হরে কৃষ্ণ হচ্ছে ১৯৭১ সালে মুক্তিপ্রাপ্ত একটি হিন্দি চলচ্চিত্র যেটা পরিচালনা করেন দেব আনন্দ, এবং মুখ্য ভূমিকায় তিনি সহ জিনাত আমান এবং মুমতাজ অভিনয় করেন। চলচ্চিত্রটি ব্যবসাসফল হয়েছিলো এবং জিনাত আমান এর জন্য একটি উপরে উঠার মাধ্যম ছিলো, তিনি চলচ্চিত্রটিতে পশ্চিমা হিপি'র চরিত্রে অভিনয় করেন, এবং 'ফিল্মফেয়ার বেস্ট সাপোর্টিং এ্যাকট্রেস' পুরষ্কার জেতেন, এছাড়া সেরা অভিনেত্রী হিসেবে 'বেঙ্গল ফিল্ম জার্নালিস্টস এ্যাসোসিয়েশন এ্যাওয়ার্ড' (বিএফজেএ) পুরষ্কারও পান। চলচ্চিত্রটিতে হিপি সংস্কৃতির নৈতিক অবক্ষয় দেখানো হয়েছে। চলচ্চিত্রটি একভাবে মাদক-বিরোধী প্রচারণা করেছে এবং পশ্চিমা সংস্কৃতির কিছু সমস্যা দেখিয়েছে যেমন বিয়ে বিচ্ছেদ হয়ে যাওয়া। চলচ্চিত্রটি ১৯৬৮ সালের আমেরিকান চলচ্চিত্র 'সাইক আউট' এর উপর হাল্কাভাবে ভিত্তি করে তৈরি। ভারতের গোয়া প্রদেশে কলিম আহমেদ খান নামের একজন হিপি ছিলেন, চলচ্চিত্রটির কাহিনী তার জীবন কাহিনী থেকেও কিছুটা নেওয়া হয়।
দেব আনন্দের মাথায় "হরে রাম হরে কৃষ্ণ" বানানোর চিন্তা নেপালের কাঠমান্ডুতে হিপিদের নৈতিক অবক্ষয় দেখে আসে, কোলকাতায় তার পূর্বের ফিল্ম 'প্রেম পূজারী' (১৯৭০) নিয়ে আন্দোলন হয়েছিলো এরপর তিনি নেপালে আসেন। তার মন খারাপ হয়ে গিয়েছিলো কারণ কোলকাতায় তার 'প্রেম পূজারী' চলচ্চিত্রটির বিরোধিতা করে এর পোস্টার পোড়ানো হয়েছিলো।এই চলচ্চিত্রটির সঙ্গীত পরিচালনা করেছিলেন রাহুল দেব বর্মণ এবং গানের কথা লেখেন আনন্দ বকশী। 'দম মারো দম' এবং 'হরে রাম হরে কৃষ্ণ' তরুণদের মধ্যে অনেক জনপ্রিয়তা পেয়েছিলো এবং 'কাঞ্চি রে কাঞ্চি রে', 'দেখো ও দিওয়ানো' এবং 'ফুলো কা তারো কা' রাহুল দেব বর্মণের মেধাত্বের প্রকাশ করেছিলো। গায়িকা আশা ভোঁসলে 'দম মারো দম' গানটির জন্য 'ফিল্মফেয়ার বেস্ট ফিমেইল প্লেব্যাক এ্যাওয়ার্ড' পুরস্কার জিতেছিলেন।
জম্মু বিমানবন্দর
জম্মু বিমানবন্দরটি (আইএটিএ: আইএক্সজে, আইসিএও: ভিইজেইউ) আনুষ্ঠানিকভাবে জম্মু সিভিল এনক্লেভ নামে পরিচিত। এটি ভারতের জম্মু ও কাশ্মীর রাজ্যের জম্মু শহরে অবস্থিত একটি বেসামরিক বিমানবন্দর। জম্মু বিমানবন্দর ভারত ও পাকিস্তানের মধ্যবর্তী আন্তর্জাতিক সীমানা থেকে মাত্র ১৪ কিমি (৮.৭ মাইল) ভিতরে ভারতে অবস্থিত। বিমানবন্দরটি শ্রীনগর আন্তর্জাতিক বিমানবন্দরের পর জম্মু ও কাশ্মীর রাজ্যের দ্বিতীয় বৃহত্তম বিমানবন্দর।
জম্মু বিমানবন্দরটি সাতওয়ারী বিমানবন্দর হিসাবেও পরিচিত। এটি ভারত-পাকের আন্তর্জাতিক সীমানা থেকে ১৪ কিলোমিটার দূরে অবস্থিত। গো এয়ার, ইন্ডিগো এবং স্পাইসজেট দেশের প্রধান বিমানবন্দরগুলি সঙ্গে নিয়মিত ভিত্তিতে অন্তর্দেশীয় উড়ান পরিচালনা করে। দেশের সমস্ত প্রধান শহরের সাথে বিমানবন্দরটির সংযোগ রয়েছে। যেহেতু জম্মু দেশের সবচেয়ে উল্লেখযোগ্য পর্যটন কেন্দ্রগুলির মধ্যে একটি, সেই কারনে সাম্প্রতিক বছরগুলিতে বিমানবন্দরের অবকাঠামো এবং অন্যান্য সুবিধাগুলি অত্যন্ত উন্নত করা হয়েছে যা এখানে ভ্রমণ যাত্রীদের শান্তি এবং আরাম প্রদান করে।
জম্মুতে অবস্থিত হিন্দু তীর্থ কেন্দ্র বৈষ্ণন দেবী মন্দির দর্শনের জন্য তীর্থযাত্রীরা জম্মু বিমানবন্দর বিমানবন্দর ব্যবহার করে থাকেন।
জম্মু বিমানবন্দরের ৬,৫০০ বর্গ মিটারের (৭,০০০ বর্গ মিটার) টার্মিনাল ভবন শুধুমাত্র অন্তর্দেশীয় উড়ান পরিচালনা করতে পারে। এর দুটি দড়জা এবং চৌদ্টি চেক-ইন ডেস্ক রয়েছে। বৈষ্ণব দেবী মন্দিরের কাছে ভ্রমণকারী তীর্থযাত্রীদের জন্য ঐতিহ্যবাহী দ্রব্য সামগ্রী, একটি জুতার দোকান, একটি খাবারের দোকান, একটি স্যুভেনির দোকান এবং তথ্য প্রদানের একটি দোকান টার্মিনাল ভবনে রয়েছে।
জম্মু বিমানবন্দরের রানওয়ে ১৮/৩৬ এর পরিমাপে ২,০৪২ মিটার লম্বা ও ৪৫ মিটার চওড়া (৬,৬৯৯ ফুট × ১৪৮ ফুট)। [5] এটি ক্যাট-১ যন্ত্রের অবরতরণ ব্যবস্থা দ্বারা পরিচালনা করা হয়ে থাকে। বিমানবন্দরের রানওয়েটি আস্ফাল্ট দ্বারা নির্মিত। জম্মু বিমানবন্দরের অ্যাপ্রন একই সঙ্গে তিনটি এয়ারবাস এ৩২০ উড়োজাহাজের দাড়ানোর জন্য স্থান প্রদান করতে পারে।
ভারতীয় বিমানবন্দর কর্তৃপক্ষ এপ্রিল ২০১৩ সাল থেকে মার্চ ২০১৪ পর্যন্ত বিমানবন্দরের তথ্য এবং পরিসংখ্যান প্রকাশ করেছে। এই তথ্য অনুযায়ী, জম্মু বিমানবন্দর ভারতের ২৭ তম ব্যস্ত বিমানবন্দরের স্থান পেয়েছে। এপ্রিল ২০১৩ সাল থেকে মার্চ ২০১৪ পর্যন্ত বিমানবন্দরটি মোট ৮৪৫,৫৫৫ জন যাত্রী পরিবহন করেছে, যা ২০১২-২০১৩ সালের থেকে ১.৯% কম।
বিমানবন্দরটি জম্মু শহরের ৮ কিলোমিটার (৫.০ মাইল) দক্ষিণ-পশ্চিমে রণবীর সিং পূরা রোডে অবস্থিত। একই সমঙ্গে ৮০ টি গাড়ি রাখার একটি স্থান বিমানবন্দরটিতে রয়েছে। বাস, ট্যাক্সি এবং গাড়ি ভাড়া বিমানবন্দরটি থেকে পাওয়া যায় জম্মু বিমানবন্দর থেকে জম্মু নগরীতে যাত্রী পরিবহনের উদ্দেশ্যে।
রেল: রেলওয়ে স্টেশনটি জম্মু বিমানবন্দর থেকে প্রায় ১০ কিলোমিটার দূরে অবস্থিত। বিমানবন্দর থেকে শহরের রেলপথ পর্যন্ত পৌঁছানোর জন্য অনেক বাস এবং ট্যাক্সি রয়েছে।
বিডিজবস.কম
বিডিজবস.কম অনলাইনে চাকরি খোঁজার মাধ্যম সবচেয়ে বড় মাধ্যম হিসাবে বিবেচনা করা হয় ।
কোলহাপুর বিমানবন্দর
ছত্রপতি রাজারাম মহারাজ বিমানবন্দর বা কোলহাপুর বিমানবন্দর (আইএটিএ: কেএলএইচ, আইসিএও: ভিএপিপি) ভারতের মহারাষ্ট্র রাজ্যের কোলহাপুরের অবস্থিত একটি বিমানবন্দর। এটি কোলহাপুর শহর থেকে ৯ কিলোমিটার দক্ষিণ - পূর্বা উজ্জলাওয়াড়িতে অবস্থিত।
জানুয়ারী ১৯৩৯ সালে, ভারতের বিমান পরিবহন নামে একটি বেসরকারী বিমান সংস্থা, জুহু বিমানবন্দর থেকে বেরিয়ে এসে (যে সময়ে মুম্বাইয়ের এয়ারপোর্ট ছিল) কোলহাপুরের রাজকীয় সংস্থার জন্য বিমান পরিষেবা চালু করেছিল। এই পরিষেবাটি আনুষ্ঠানিকভাবে কোলহাপুর মহারাজা, সম্মানীয় ছত্রপতি রাজারাম মহারাজ কর্তৃক উদ্বোধন করা হয়, যারা এই প্রকল্পে যথেষ্ট আগ্রহ দেখিয়েছিলেন এবং তারা এই বিমান সংস্থার কাছে একটি ভর্তুকি দিয়েছিলেন, পাশাপাশি তার রাজধানীতে প্রয়োজনীয় বিমান পরিষবার সুবিধা প্রদানের জন্য।
বর্তমান কোলহাপুর বিমানবন্দরটি ১৯৭৮ সালে পরিচালনা শুরু করা হয় এবং ১৬ এপ্রিল, ১৯৯৭ সালে ভারতীয় বিমানবন্দর কর্তৃপক্ষ (এএআই) থেকে মহারাষ্ট্র শিল্প উন্নয়ন কর্পোরেশন (এমআইডিসি)- এর কাছে বিমানবন্দরটির ইজারা দেওয়া হয়। ২০১২ সালের ফেব্রুয়ারি মাসে এই ইজারার মেয়াদ শেষ হয়ে যায় এবং ২০১২ সালের মে মাসে বিমানবন্দর পরিচালনার দায়ভার থেকে মুক্তি পেতে রাজ্য সরকারকে অনুরোধ জানানো হয়। মহারাষ্ট্র সরকার তখন আগস্ট ২০১৩ সালে বিমানবন্দরটিকে ভারতীয় বিমানবন্দর কর্তৃপক্ষের কাছে হস্তান্তর করে।
বিমানবন্দরটির টার্মিনাল ভবনটি শুধু মাত্র অন্তর্দেশীয় উড়ান পরিচালনা করে।
বিমানবন্দরের টার্মিনাল-১ ভারতের প্রধান শহরগুলিতে সরাসরি সেবা পরিচালনা করে। মহারাষ্ট্রের প্রধান ও ক্ষুদ্র শহর এবং অন্যান্য রাজ্যগুলির সাথে শহরটি সংযোগ করে এমন অনেকগুলি উড়ান রয়েছে। অনেক বিমান সংস্থাগুলি যেমন ইন্ডিয়ান এয়ারলাইন্স, এয়ার ডেকন, এবং অন্যান্য বিমান সংস্থা দেশের প্রধান শহরগুলিতে তাদের সরাসরি উড়ান পরিচালনা করে। এই এয়ারপোর্টটি অতি আধুনিক ব্যাগজার্জ হ্যান্ডলিং পরিষেবাগুলির চালু আছে। এছাড়া বিমানবন্দর ব্যবহারকারী যাত্রীদের জন্য চমৎকার সুবিধা প্রদান করা হয়।
ব্যাগ পরিষেবা: এখানে বিমানবন্দরে, যাত্রীকে বিমানবন্দর ব্যবহারকালীন সময়ে ব্যাগ সুরক্ষা সুবিধা প্রদান করা হয়।
ভারতীয় বিমানবন্দর কর্তৃপক্ষ বা এএআই বিমানবন্দরে রাতে অবতরণ সুবিধা স্থাপনের কথা বিবেচনা করছে এবং মুম্বাই ও পুনে বিমানবন্দরে বিমান রাখার সমস্যা কমানোর জন্য কোলাপুর বিমানকে রাত্রীকালীন বিমান রাখার জন্য ব্যবহারের পরিকল্পনা করা হয়েছে।
এয়ার ডেকান মুম্বাই থেকে কোহাপুর পর্যন্ত সপ্তাহে ৩ দিন উড়ান শুরু করেছে।
বাস: কোলহাপুরের বাস স্ট্যান্ড থেকে মাত্র ৯.৪ কিলোমিটার দূরে কোলহাপুর বিমানবন্দর অবস্থিত। ১৩ মিনিটের মধ্যে বাস স্ট্যান্ড থেকে বাস যাত্রার দ্বারা এই দূরত্ব অতিক্রম করা যায়।
রেল: কোলহাপুর বিমানবন্দর থেকে কোলহাপুর রেলওয়ে স্টেশন প্রায় ৯.৮ কিলোমিটার দূরে অবস্থিত। এটা বিমানবন্দর থেকে প্রায় রেল স্টেশনে পৌঁচ্ছতে ১৭ মিনিট সময় লাগে এবং এটিই বিমানবন্দরের নিকটবর্তীতম রেল স্টেশন।
ফ্যারো দ্বীপপুঞ্জ
ফ্যারো দ্বীপপুঞ্জ (Faroe Islands) () নরওয়েজীয় সাগর ও আটলান্টিক মহাসাগরের মধ্যে অবস্থিত একটি দ্বীপপুঞ্জ। এটি নরওয়ে ও আইসল্যান্ডের মাঝামাঝি অবস্থানে এবং স্কটল্যান্ড থেকে উত্তর ও উত্তর-পশ্চিমে দূরত্বে অবস্থিত। দ্বীপপুঞ্জটি ডেনমার্ক রাজ্যের অধীন একটি স্বায়ত্বশাসিত প্রশাসনিক অঞ্চল। এর মোট আয়তন প্রায় । ২০১৭ সালে এর মোট জনসংখ্যা ছিল প্রায় ৫০ হাজার।
ফ্যারো দ্বীপপুঞ্জের ভূপ্রকৃতি অত্যন্ত রুক্ষ। এগুলিতে উপমেরুদেশীয় মহাসাগরীয় জলবায়ু পরিলক্ষিত হয়, অর্থাৎ ঝড়ো, আর্দ্র, মেঘাচ্ছন্ন ও শীতল। উচ্চ অক্ষাংশে অবস্থিত হওয়া সত্ত্বেও উষ্ণ উপসাগরীয় সমুদ্রস্রোতের কারণে এখানকার তাপমাত্রা সারা বছর ধরেই বরফাংকের উপরে থাকে। 
ফ্যারো দ্বীপপুঞ্জটি ১১শ থেকে ১৯শ শতকের শুরু পর্যন্ত নরওয়ে রাজ্যের অংশ ছিল। ১৮১৪ সালে কিল চুক্তির মাধ্যমে ডেনমার্ক নরওয়ের শাসনাধীন গ্রিনল্যান্ড ও আইসল্যান্ডের সাথে ফ্যারো দ্বীপগুলিরও দখল পায়। ১৯৪৮ সাল থেকে ফ্যারো দ্বীপপুঞ্জটি ডেনমার্ক রাজ্যের ভেতরে অবস্থান করে একটি স্বায়ত্বশাসিত দেশ হিসেবে বিদ্যমান। ফ্যারো দ্বীপবাসীরা বেশির ভাগ আভ্যন্তরীণ বিষয় নিয়ন্ত্রণ করে। তবে সামরিক প্রতিরক্ষা, পুলিশ, বিচার ব্যবস্থা, মুদ্রা এবং বৈদেশিক সম্পর্কের মতো বিষয়গুলি ডেনমার্কের দায়িত্ব। তবে ফ্যারো দ্বীপগুলি ডেনমার্কের শুল্ক এলাকার মধ্যে পড়ে না, এদের নিজস্ব বাণিজ্য নীতি আছে এবং এগুলি অন্যান্য রাষ্ট্রের সাথে বাণিজ্যিক চুক্তিস্থাপন করতে পারে। নর্ডীয় কাউন্সিলে ডেনীয় প্রতিনিধি দলের মাধ্যমে ফ্যারো দ্বীপপুঞ্জের প্রতিনিধিত্ব নিশ্চিত করা হয়। এছাড়া কিছু কিছু ক্রীড়া প্রতিযোগিতাতে ফ্যারো দ্বীপপুঞ্জ নিজস্ব জাতীয় দল পাঠিয়ে থাকে।
ইন্সপেক্টর নটি কে
ইন্সপেক্টর নটি কে হচ্ছে ২০১৮ সালে মুক্তি পাওয়া একটি বাংলা চলচ্চিত্র যেটি ভারত-বাংলাদেশে যৌথভাবে তৈরি হয়। চলচ্চিত্রটি পাঞ্জাবী ভাষার চলচ্চিত্র 'জ্যাট এন্ড জুলিয়েট ২' এর ওপর ভিত্তি করে নির্মিত হয়।
ট্যুরে ই বার্জ
ট্যুর আলফ্রেডসন (১৮৯৬-১৯৮৪), যিনি Ture i Berg নামেও পরিচিত, একজন সুইডিশ শিল্পী ও ভাস্কর।
বাইরের জগতের সঙ্গে আলফ্রেডসনের যোগাযোগ প্রায় ছিল খুব কম। উনি বাস করতেন এক গ্রামাঞ্চলে, ৬৭ বছর বয়সে অবসর নেন কাজ থেকে ।জীবনের সোনালী দিনগুলো তাঁর কেটেছিল একান্তে, নিরালায়।
অবসরের পর আলফ্রেডসন শিল্পসৃষ্টিতে আগ্রহী হন।শিল্পের উপকরণ হিসেবে তিনি বিভিন্ন অপ্রচলিত বস্তু যেমন পাথর, ফেলে দেওয়া জিনিষ, কাঁটাতার ইত্যাদি ব্যবহার করতেন। তিনি মনে করতেন শিল্পীর সৃজনশীলতা থাকলে যে কোন উপকরণ দিয়েই শিল্প সৃষ্টি করা যায়।
নারীদের সঙ্গে সম্পর্ক স্থাপনে আলফ্রেডসন বিশেষ স্বচ্ছন্দ ছিলেন না আর তার প্রতিফলন দেখা যায় তাঁর শিল্পকর্মে।  তাঁর শিল্পকর্মে নারী ও পুরুষকে একসঙ্গে দেখা যায় খুবই কম।  নারী পুরুষের এই সম্পর্কজনিত সমস্যার জন্য আলফ্রেডসনকে অনেকেই অস্বাভাবিক বা এক্মুখী মনে করেন।
আলফ্রেডসন প্রায় তিরিশটি ভাস্কর্য তৈরী করেছিলেন, সবগুলিই তাঁর বাসস্থানের কাছে। স্থাপত্যগুলি সবই ছিল প্রমাণ মাপের ।তাঁর কিছু উল্লেখযোগ্য কাজ হলঃ কর্মরত কৃষকের দল, হাওয়াকল, পশু এবং একটি কৃত্রিম টিউলিপ ফুল সহ একটি কফি টেবিল।
আলফ্রেডসনের ভাস্কর্য বাগানের কেন্দ্রস্থলে একটি স্তম্ভ আছে যেখান থেকে তাঁর সমস্ত শিল্পকর্মগুলি এক নজরে দেখা যায়।
বচ্চন (২০১৪-এর চলচ্চিত্র)
বচ্চন একটি ২০১৩ সালের বাংলা কমেডি থ্রিলার যা রাজা চন্দ্রের পরিচালনায় পরিচালিত হয় এবং রিলায়েন্স এন্টারটেইনমেন্ট এবং গ্রাস্রোট এন্টারটেনমেন্টের ব্যানার অধীন উত্পন্ন এবং রিলায়েন্স এন্টারটেইনমেন্ট দ্বারা বিতরণ করা হয়। চলচ্চিত্রের চরিত্রে অভিনয় করেছেন জিৎ এবং ঐন্দ্রিতা রায়। এটি সুদীপ্ত, ভবনা, প্রিয়মনি এবং সোনাু সুদকে অভিনয় করে ২০১১ সালের কন্নড় চলচ্চিত্র বিষ্ণুবর্ধনের অফিসিয়াল রিমেক।
বাচ্চু এ.কে.এইচ.বিজয় (জিৎ) অমিতাভ বচ্চন একটি ডাই-হার্ড ফ্যান, যিনি পরবর্তী নাম বিজয় (চলচ্চিত্রটি কুলি) রাখেন এবং কিংবদন্তিটির উপাধি গ্রহণ করেন। বিজয় একটি ধাবক রমেশ (সুপ্রিয় দত্ত) এর পুত্র, যিনি তার বাবার মতো হতে চান না, কিন্তু মিলিয়ন পাউন্ডের উপার্জন করার স্বপ্ন তাঁর একটি জ্যোতিষী বন্ধু শংকর (কাঞ্চন মল্লিক) আছেন যিনি তাঁর ভবিষ্যতের ভবিষ্যদ্বাণী করেন এবং তাঁর ভাগ্য পরিবর্তন করতে পারেন বলে তাকে জানান। তার পিতা অবসরপ্রাপ্ত কর্নেল (খরাজ মুখোপাধ্যায়ের) থেকে বস্ত্র ধৌত করে এবং ইস্ত্রি করে দেন, তবে তিনি তার প্রিয় কন্যা প্রিয়া (ঐন্দ্রিতা রায়) সঙ্গে প্রেমের মধ্যে পড়েন। বিজয় জানতে পারে যে প্রিয়া তার পিতার নির্দেশে ড। পার্থ সার্থী চ্যাটার্জীর (সাহেব চ্যাটার্জী) সাথে দেখা করতে চেয়েছিলেন। বিজয়, তার বন্ধু শংকরের সঙ্গে, হাসপাতালে পৌঁছান এবং প্রিয়াকে তার ডাক্তারকে হঠাৎ তার কাঁদতে চেষ্টা করার ভান করতে ডাকা বলে। কিছু আনন্দদায়ক পরিস্থিতিতে, প্রিয়া বিজয়ীর সত্যিকার পরিচয় উপলব্ধি করে, কিন্তু শীঘ্রই তার অলৌকিক আকাঙ্ক্ষী খোঁজে, তাকে ক্ষমা করে দেয় এবং তার অনুভূতিগুলিও প্রতিফলিত করে। একদিন রাস্তায় ঘুরে বেড়াতে গেলে বিজায় কয়েকজন গুন্ডাদের সঙ্গে সংঘর্ষ হয় এবং গ্রেফতার হয়। পরবর্তীতে, তিনি আবিষ্কার করেন যে গুন্ডারা মাস্টার (মুকুল দেব) নামের একজন অধ্যাপক রাজা হলেন। বিদ্যুৎ, একটি চেয়ার পিছনে গোপন, পুলিশ কর্মকর্তা তাকে মাস্টার প্রকাশ না অনুরোধ পুলিশ স্টেশনের কাছ থেকে মুক্তি পাওয়ার পর, বিদ্যুৎ একটি মোবাইল ফোন খুঁজে পেয়েছে যা মাস্টারের পকেট থেকে ঘটনাক্রমে পতিত হয়েছে। মাস্টার, তার নিজের মোবাইল ফোনে একটি কল পায় এবং অজানা কলার ফোনটি ফেরত দেওয়ার প্রস্তাব দেয়। কিন্তু বিজয়, যিনি অজানা কলারের জন্য টাকা দাবি করেন। মাস্টার বিজয় থেকে ফোন পাওয়ার সব উপায় চেষ্টা করে, যার মধ্যে পুলিশ কমিশনার দিবাকর সাহা (আশিষ ছাত্র) নামে একটি ভিডিও রয়েছে যার মাধ্যমে তিনি কমিশনারকে সকলের কাছ থেকে মাস্টারের ফাইল লুকিয়ে রাখতে পারেন। অন্যদিকে, বিজয় মাস্টারের কাছ থেকে বিভিন্ন জিনিস (যেমন মাস্টার ভাই ইত্যাদি অপহরণ) ইত্যাদি থেকে টাকা উত্তোলন করে। এই বিড়াল এবং মাউস গেম মধ্যে যতি ত্রিশা (পাইল সরকার) আকারে আসে, যারা কিছু কারণে কারণে হত্যা করা মাস্টার চায়। বাকি ছবিটি সেলফোনের ভিডিওর গোপন তথ্য প্রকাশ করে, ত্রিশা কীভাবে মাস্টারকে হত্যা করতে চান এবং শেষ পর্যন্ত ট্রাইশার দ্বারা প্রকাশিত রহস্যগুলি শুনার পরে কি বিজায় কি ঘটতে পারে তার কারণ।
নাশিক বিমানবন্দর
নাশিক বিমানবন্দর (পূর্ব নাম ওজার বিমানবন্দর) (আইএটিএ: আইএসকে, আইসিএও: ভ্যোজ) ভারতের মহারাষ্ট্র রাজ্যের নাশিক শহরের থেকে ১৫ কিলোমিটার (৯.৩ মাইল) উত্তর-পূর্বের ওজার এলাকায় অবস্থিত। এটি হিন্দুস্তান এয়ারোনটিক্স লিমিটেডের মালিকানাধীন, যারা প্রধানত বিমানবন্দরটি ব্যবহার করে ভারতীয় সশস্ত্র বাহিনীর জন্য বিকাশ, পরীক্ষা এবং বিমান তৈরি করতে। এটি ভারতীয় বায়ু বাহিনীর একটি রক্ষণাবেক্ষণ ঘাঁটি এবং বিস্তৃত বাণিজ্যিক মালবাহী পরিষেবা প্রদান করে। ৩ মার্চ, ২০১৪ সালে একটি নতুন যাত্রী টার্মিনাল উদ্বোধন করা হয় বিমানবন্দরটিতে।
বিমানবন্দরটি ১৯৬৪ সালে নির্মিত হয়েছিল, যখন নাশিক বিমান বিভাগ, মিগ -২১ফএল উৎপাদন শুরু করেছিল। এখানে নির্মিত অন্যান্য উড়োজাহাজগুলির মধ্যে রয়েছে মিগ -২১মি, মিগ -২১ বিআইএস, মিগ -২৭ এম, সু ৩০ এমকিআই বিমান। কিংফিশার এয়ারলাইন্স ২০০৮ সালে নাশিক বিমানবন্দর থেকে মুম্বাই রুটে নির্ধারিত সেবা চালু করে, কিন্তু ২০০৯ সালের নভেম্বরে যাত্রী অভাবে উড়ান পরিষেবাটি বন্ধ হয়ে যায়।
হিন্দুস্তান এয়ারোনটিক্স (এইচএএল) ২০ শে সেপ্টেম্বর ২০১২ সালে ওজার বিমানবন্দর থেকে বাণিজ্যিক বিমানবাহী উড়ান চালু করার কথা ঘোষণা করে। রাষ্ট্রীয় নিয়ন্ত্রক সংস্থা এইচএএল, (কনকোর্র) এবং ক্লারিয়ন সলিউশনগুলির মধ্যে একটি যৌথ কর্মী সংগঠন হ্যালকন কর্তৃক কার্গো সেবা পরিচালিত হচ্ছে বিমানবন্দরটি থেকে। বিমানবন্দরে অতিরিক্ত বিমান রাখার স্থান এবং চিকিৎসা সুবিধা নির্মাণের পরে এন্টোনোভ এএন-১২৪এস মত বৃহৎ বিমান পরিচালনা করতে সক্ষম হবে বিমানবন্দরটি। ক্লারিয়ন সমাধান দ্বারা পণ্য টার্মিনাল পরিচালনা করা হবে।
২৩ শে ডিসেম্বর, ২০১৭ তারিখে উড়ান প্রকল্পের আওতায় ৮ বছর পর পুনরায় এয়ার ডেকান মুম্বাই ও পুনে রুটে নাশিক থেকে উড়ান পরিচালনার কথা ঘোষনা করে।
১১ বেস রিপেয়ার ডিপো, মেট্রিকেশন কমান্ডের সামগ্রিক নিয়ন্ত্রণ ও তত্ত্বাবধানে ভারতীয় বিমানবাহিনীর আটটি বেস রিপেয়ার ডেপুটগুলির একটি, নাশিক বিমানবন্দর ভিত্তিক। এটি ১৯৭৫ সালে প্রতিষ্ঠিত হয় এবং একটি আএসও ৯০০১: ২০০০ প্রত্যয়িত রক্ষণাবেক্ষণের সুবিধা যুক্ত। এটি আইএএফ এর মিগ -২৩ এবং মিগ -২৯-এর জন্য সংস্কারের কার্যক্রম পরিচালনা করে।
নতুন টার্মিনাল ভবন, ২২ একর জমির মধ্যে ৮,২৬৭ বর্গমিটার বিশিষ্ট ভবন নিয়ে গড়ে ওঠেছে। এটি ব্যস্ত সময়ে একই সঙ্গে ৩০০ জন যাত্রীকে পরিচালনা করতে পারে। সংলগ্ন প্রান্তটি সর্বোচ্চ ছয়টি বিমান পরিচালনা করতে পারে। টার্মিনালটির শিলান্যাশ অনুষ্ঠানটি ২ জানুয়ারী ২০১২ সালে পিডব্লুডিডি মন্ত্রী ও অভিভাবক মন্ত্রী ছাঁন ভুবনবলের দ্বারা অনুষ্ঠিত হয় এবং টার্মিনাল ভবন উদ্বোধন করেন ৩ মার্চ ২০১৪ সালে তৎকালীন কেন্দ্রীয় ভারপ্রাপ্ত মহাব্যবস্থাপক মন্ত্রী প্রফুল প্যাটেল।